
EU-RETTEN

1. EKSFs opprettelse og utvikling til EU. Samarbeidets formål 
Kort historikk/bakgrunn

1951: Idegrunnlaget for et nytt europeisk samarbeid bygget på krigserfaringene i Europa. Fredsmotivet er gjennomgående i EUs utvikling, og blir nå nevnt som det første mål for EU i reformtraktaten (se nedenfor). 

Det europeiske kull- og stålfellesskap (EKSF) (seks medlemsstater
) ble utformet med utgangspunkt i Schuman-erklæringen (9 mai 1950). Samarbeidet skulle knyttes til: 

· et saklig avgrenset samarbeid på kull- og stålsektorene (som på denne tid var av stor økonomisk betydning, viktige innsatsfaktorer i krigføring og dermed av symbolsk betydning
);

· et felles og uavhengig organ med egen lovgivningsmyndighet (overnasjonalitet);

· sikre alle medlemsstater kull og stål på like vilkår (nasjonal ikke-diskriminering);

· ingen toll og avgift på kull- og stålprodukter i den interne handel (internt frihandelsområde);

· felles eksport-/importregime for kull og stål (felles handelspolitikk utad); og

· finansielle tiltak for å utvikle sektorene (investeringsstøtte, prisutjevning, fond for strukturendring mv). 

Om kull- og stålfellesskapet

EKSF (18 april 1951 – Paris-traktaten), fra fortalen: 

“CONSIDERING that world peace may be safeguarded only by creative efforts equal to the dangers which menace it;

CONVINCED that the contribution which an organised and vital Europe can bring to civilization is indispensable to the maintenance of peaceful relations;

CONSCIOUS of the fact that Europe can be built only by concrete actions which create a real solidarity and by the establishment of common bases for economic development;

DESIROUS of assisting through the expansion of their basic production in raising the standard of living and in furthering the works of peace;

RESOLVED to substitute for historic rivalries a fusion of their essential interests; to establish, by creating an economic community, the foundation of a broad and independent community among peoples long divided by bloody conflicts; and to lay the bases of institutions capable of giving direction to their future common destiny;

HAVE DECIDED to create a European Coal and Steel Community …” (uth her)
Traktaten sikter mot felles mål og felles marked med felles organer.

(1) De felles mål omfattet:

· regelmessig tilbud i det felles marked, 

· lik tilgang til produksjonsressursene, 

· lave priser forenlig med utvidelse og forbedring av produksjonen, 

· forbedring av leve- og arbeidsforholdene for arbeidskraften, og

· fremme internasjonal handel.

 (2) Det felles marked kjennetegnet ved forbud mot: 

· all toll på eksport/import og kvantitative restriksjoner (kvoter); 

· diskriminering mellom produsenter, kjøpere eller forbrukere; og tiltak “which hamper the buyer in the free choice of his supplier”,

· subsidier og andre statlige hjelpetiltak i en hver form; og 

· konkurransebegrensende atferd som kan dele opp markedet eller utnytte forbrukerne. 

 (3) De felles organer:

· en høy myndighet (i dag kommisjonen),

· en felles forsamling (i dag europaparlamentet, eller ”EP”),

· et spesielt råd (i dag ministerrådet, eller bare kalt rådet) og

· en domstol.

Den høye myndighet kunne treffe bindende ”vedtak” for å utføre sine oppgaver. Et vedtak var “binding in all their details” og var en nyskapning i folkeretten (sml i dag en forordning, se art 249 EF). Den høye myndighet var det sentrale organ.

Forsamlingen representerte “the peoples of the member States” og ble valgt blant medlemsstatenes nasjonalforsamlinger eller ved direkte valg i den enkelte medlemsstat. Den høye myndighet måtte ha forsamlingens tillit (sml mistillitsforslag etter art 24 EKSF). 

I rådet var den enkelte medlemsstat representert. Rådet hadde i kull- og stålfellesskapet en underordnet rolle sammenlignet med den høye myndighet. (Dette ble endret ved EØF-traktaten (1957), bl a fordi samarbeidsområdene da ble utvidet og de felles organer fikk en mer skjønnsmessig (politisk) myndighet. Det ble da viktig for medlemsstatene å føre sterkere kontroll med samarbeidet.)

   Den høye myndighet traff vedtakene i EKSF, men det krevdes i noen tilfelle at rådet ga sin tilslutning. 

Domstolens rolle svarte til den rolle domstolen i dag har. 
De sentrale prinsipper for EKSF var:

- Den høye myndighet (som representerte fellesinteressen) var en overnasjonal lovgiver. 

- Den høye myndighet skulle være uavhengig av medlemsstatenes interesser (dvs fremme den felles interesse), herunder ha egne finansielle ressurser.

- Rådets myndighet (hvor de nasjonale interesser var representert ved regjeringene) var begrenset til spesifiserte tilfelle.

- Forsamlingen (med representanter for de nasjonale parlamenter) skulle føre demokratisk kontroll med den høye myndighet og den høye myndighet skulle være ansvarlig overfor forsamlingen (sml mistillitsforslag).

- Domstolen skulle være et obligatisk tvisteløsningsorgan.

Sammenlignet med tradisjonell folkerett kan disse ulikheter bemerkes:

- rettstanken sterk (direkte virkning og forrang = overnasjonal lovgivning),

- rettslig forutsigbarhet ved domstolens virksomhet,
- åpenhet og offentlig debatt,

- et ansvarlighetssystem,

- felles ekstern representasjon,

- fremme den alminnelige europeiske interesse og

- en sterkere samhørighet i politikken. 

EKSF-traktaten ble inngått for en periode på 50 år (dvs avviklet 2002).

1957: Det europeiske økonomiske fellesskap (EØF) / Det europeiske atomenergifellesskap (EAF) – (1960: EFTA, med syv medlemsstater
) – medførte en vesentlig utvidelse av samarbeidet mellom de seks land til å omfatte økonomiske forhold mer generelt.

1967: Fusjonstraktaten: forenklet de institusjonelle forhold (organene i de tre fellesskap ble samlet administrativt).

1973: Tre nye medlemsstater
 (ni i alt) 

1981: En ny medlemsstat
 (ti i alt) 

1986: To nye medlemsstater
 (tolv i alt) 

1987: Enhetsakten (“indre marked” eller ”1992-programmet”) – tok sikte å gi ny kraft til det felles marked.
1992: Ved Maastricht-traktaten ble den europeiske union skapt. I unionen inngår det europeiske fellesskap, herunder det indre marked og den økonomiske og monetære union, men også samarbeidet innenfor den felles utenriks- og sikkerhetspolitikk og i politi- og justissektoren (såkalte tre søyler).

1995: Tre nye medlemsstater
 (15 i alt) – (1995: EFTA: fire medlemsstater: Sveits, Island, Liechtenstein og Norge) 

1997: Amsterdam-traktaten – særlig en teknisk opprydding bl a med ny paragrafnummerering, men ellers en konsolidering.
1999: Euro innføres som felles valuta for 11 medlemsstater. 

2001: Nice-traktaten – tok sikte på å legge de institusjonelle forhold til rette for et betydelig større antall medlemsstater. Charter (pakt) for menneskerettigheter vedtatt som ”høytidelig erklæring”. Hellas trer inn i eurosonen.
2002: Europengesedler og -mynt erstatter de nasjonale pengesedler og mynt i 12 medlemsstater (”eurosonen”).
2004: - Ti nye medlemsstater
 (25 i alt – EU25 omfatter ca 70 pst av det europeiske landområde, ca 80 pst av den europeiske befolkning og ca 90 pst av det europeiske brutto nasjonalprodukt.
 EU25 = Europa).

- Grunnlovstraktaten undertegnet av medlemsstatenes regjeringer. 

2005: Forhandlinger om medlemskap med Kroatia og Tyrkia ble påbegynt.
 EUs grunnlovstraktat ble avvist ved folkeavstemninger i Frankrike og Nederland. Forhandlinger ble senere startet om endringer i grunnlovstraktaten.
2007: Romania og Bulgaria blir EU-medlemmer (EU27). Slovenia trer inn i eurosonen (13 stater). Lisboa-traktaten signeres. 
2008: Kypros og Malta trer inn i eurosonen (15 stater).
”Kronologi” over nær fremtid

2008/9: Reformtraktaten ratifiseres før sommeren 2009.
2009: Valg til europaparlamentet; iverksetting av de nye regler etter reformtraktaten, bl a med en ny EU-president.

2010: Medlemskapsforhandlinger med Serbia, Montenegro, Bosnia-Herzegovina, Albania og Kosovo?

Om Lisboa-traktaten (reformtraktaten)

Grunnlovstraktaten (”Constitution for Europe”) ble undertegnet av medlemsstatenes regjeringer i Roma i 2004. Den tok bl a sikte på en forenkling og forsterkning av samarbeidet. Traktaten ble lagt frem til folkeavstemning i noen medlemsstater, og sommeren 2005 sa et flertall av velgerne i Frankrike og Nederland nei til traktaten. Det var dermed på det rene at grunnlovstraktaten ikke kunne settes i verk som planlagt.

   Medlemsstatene tok etter hvert fatt på en tradisjonell traktatrevisjon. En reformtraktat ble undertegnet i Lisboa i desember 2007 (”The Treaty of the Functioning of the European Union”). Denne traktat gjennomfører en stor del av de endringer som grunnlovstraktaten omfattet, i sær de institusjonelle endringer. Samtidig er enkelte regler utelatt, i sær de som kunne gi assosiasjoner til en overnasjonal statsdannelse, og noen andre modifikasjoner og tillegg ble vedtatt.

   Reformtraktaten er nå (februar 2008) ratifisert av fem medlemsstater. Bare Irland kommer til å avholde folkeavstemning. Målet er at traktaten skal kunne tre i kraft fra 1 januar 2009, og dermed kunne få virkning for parlamentsperioden 2009-2014. Det europeiske råd vil få en president, valgt for 2½ år (fornybart). EU-presidenten kan forventes å få både symbolsk og reell betydning for EUs videre utvikling, i sær i EUs eksterne forhold. EU vil også få en utenriksrepresentant, for samordning i utenrikspolitikk og diplomati.
Den europeiske union (EU)

Etablert ved Maastricht-traktaten. EU-traktaten er ”overbygningen”. Noen begreper: EF-rett og EU-rett – europarett – folkerett – internasjonal privatrett. For en konsolidert utgave av EU-traktaten (inkludert EF-traktaten), se http://eur-lex.europa.eu/LexUriServ/site/en/oj/2006/ce321/ce32120061229en00010331.pdf (12.02.2008). 
EU er et ledd i “the process of creating an ever closer union among the peoples of Europe” (art 1 EU). EUs mål fremgår av art 2 EU.

REFORMTRAKTATEN: Etter fortalen er EU bl a inspirert av ”the cultural, religious and humanist inheritance of Europe, from which have developed the universal values of the inviolable and inalienable rights of the human person, freedom, democracy, equality and the rule of law”. EUs verdier fremheves i art 1a: “The Union is founded on the values of respect for human dignity, freedom, democracy, equality, the rule of law and respect for human rights, including the rights of persons belonging to minorities. These values are common to the Member States in a society in which pluralism, non-discrimination, tolerance, justice, solidarity and equality between women and men prevail.” EUs mål er tydeliggjort og utvidet. I art 2 heter det bl a at EU skal fremme ”peace, its values and the well-being of its peoples”. 
EUs struktur – de ”tre søyler” som et bilde. Art 1 EU tredje ledd:

"The Union shall be founded on the European Communities, supplemented by the policies and forms of cooperation established by this Treaty. Its task shall be to organise, in a manner demonstrating consistency and solidarity, relations between the Member States and between their peoples."

EF/EAF (såkalt søyle 1) – to atskilte traktater, EF-traktaten den mest sentrale (EKSF opphørte i 2002; relevante bestemmelser er tatt inn i EF-traktaten). Omfatter hele det økonomiske samarbeid. Særkjennes av overnasjonalitet (flertallsvedtak, direkte virkning mv).
  Felles utenriks- og sikkerhetspolitikk (“FUSP” – såkalt søyle 2). Omfatter den måte EU opptrer på overfor omverdenen i utenriks- og sikkerhetspolitiske saker. Her gjelder som hovedregel et krav om enighet mellom medlemsstatene før vedtak kan treffes.

   Justis- og politisamarbeid (såkalt søyle 3). Samarbeidet i juridiske og sivile saker omfatter en rekke ulike, spredte områder. Hovedregelen for beslutninger er enstemmighet.
De tre søyler har felles organer, men organene har ulik kompetanse i hver av søylene. I forelesningene her legges vekten på EF-retten (søyle 1). 
REFORMTRAKTATEN: Mens grunnlovstraktaten samlet traktatreglene i én ny traktat, er reformtraktaten en ordinær endringstraktat på linje med tidligere endringer. EU-traktaten (opprinnelig ”Maastricht-traktaten”) videreføres; EF-traktaten (opprinnelig EØF-traktaten – ”Roma-traktaten”, fra 1992: EF-traktaten) endrer nå navn til traktaten om den europeiske unions virkemåte (”reformtraktaten”). Den viderefører imidlertid på en rekke punkter regler i grunnlovstraktaten. Ordet forfatning (konstitusjon) benyttes imidlertid ikke, og alle referanser til symboler som EU-flagg, EU-motto og EU-hymne er tatt bort. Enkelte medlemsstater (i sær UK) er gitt unntak fra deler av det nye regelverk. Noe er beholdt i endret form fra grunnlovstraktaten og noen nye elementer er inkludert, bl a på bakgrunn av innspill fra Frankrike og Nederland (hvor traktaten ble forkastet i folkeavstemning i 20005).
 

   EU blir en juridisk person, dvs gis rettslig handleevne. Betegnelsen ”fellesskapet” opphører og erstattes med ”union”. Begrepet ”EF-rett” faller da bort og erstattes med ”EU-rett”. 

Medlemskap i EU

Art 49 første ledd EU: 

”Any European State which respects the principles set out in Article 6 (1) may apply to become a member of the Union.” (uth her) 
I art 6 (1) EU heter det:

”The Union is founded on the principles of liberty, democracy, respect for human rights and fundamental freedoms, and the rule of law, principles which are common to the Member States.” (uth her)
Se også ”København-kriteriene” (Det europeiske råd, juni 1993):

· stabile institusjoner som sikrer demokrati, rettsstaten, menneskerettigheter og respekt for minoriteter;

· en funksjonerende markedsøkonomi og evne til å ta del i det indre markeds konkurranse; og

· evne til å påta seg medlemskapsforpliktelsene, herunder unionens mål.

Sanksjoner mot medlemsstater følger av art 7 EU. Konstateres det brudd (eller fare for brudd) på grunnleggende forpliktelser fra medlemsstatenes side kan Rådet erklære at det foreligger en fare for at en medlemsstat vil begå et alvorlig brudd på grunnleggende forpliktelser, og rette en rekommandasjon til medlemsstaten. EF-domstolen kan bare overprøve prosedyrereglene, ikke skjønnsutøvelsen.
Utmeldelse av EU? En rett til utmeldelse av EU er alminnelig antatt, men har til nå bare forekommet med Grønland (1984, del av Danmark). 

REFORMTRAKTATEN: Reformtraktaten klargjør at medlemsstatene har rett til ensidig utmeldelse (art 49A EU). Dette er – formelt sett – nytt.

EU er for øvrig ikke en stat, men en internasjonal samarbeidsorganisasjon (selv om samarbeidet er så omfattende og forpliktende at EU skiller seg fra alle andre internasjonale samarbeidsorganisasjoner).

EFs mål

EFs mål: art 2 EF

”The Community shall have as its task […] to promote throughout the Community a harmonious, balanced and sustainable development of economic activities, a high level of employment and of social protection, equality between men and women, sustainable and non inflationary growth, a high degree of competitiveness and convergence of economic performance, a high level of protection and improvement of the quality of the environment, the raising of the standard of living and quality of life, and economic and social cohesion and solidarity among Member States.” (uth her)

og virkemidler, art 2:

”… by establishing a common market and an economic and monetary union and by implementing common policies or activities referred to in Articles 3 and 4 ...” (uth her), dvs

- det felles marked (indre marked)

De fire friheter (varer, personer, tjenester og kapital)

- økonomisk og monetær union
Økonomisk union (koordinering av den økonomiske politikk); felles valuta (felles pengepolitikk)

- felles politikk: art 3 og 4 EF

De ulike sektorer listet opp, bl a handelspolitikken, landbrukspolitikken osv
Rettsreglenes rolle i EF

EF er et rettsfellesskap. Felles budsjettmidler er relativt sett knappe (for perioden 2007-2013 skal EUs budsjett årlig fortsatt ikke være høyere enn 1,27 pst av medlemsstatenes samlede BNP); samarbeid mellom suverene stater (frivillighet); stor vekt på saksbehandlingsregler (ofte fordi man ikke blir enig om realiteter).
2 EF-rettens kilder

Traktatretten og EFs lovgivning finnes tilgjengelig på http://eur-lex.europa.eu/en/index.htm (17.02.2008). EF-domstolens rettspraksis finnes på http://curia.eu.int/en/content/juris/index.htm (17.02.2008). Rettspraksis finnes lettest ved referanse til saksnummer.

Opprettelsestraktatene (primærretten)

Traktatene er medlemsstatenes ansvar. Alle nye traktatregler krever enstemmighet for å vedtas, i samsvar med de alminnelige folkerettslige regler.

EFs lovgivning (sekundærretten)

Lovgivningen skje med hjemmel i traktatreglene. Lovgivningsprosessen i hovedtrekk: kommisjonen foreslår, rådet vedtar sammen med europaparlamentet. Flertallsbeslutninger (ikke enstemmighet) i rådet er nå den vanligste vedtaksform. Se nærmere om lovgivningsprosessen i avsnitt 6.2.
REFORMTRAKTATEN: Øker ytterligere omfanget av vedtak som kan treffes med kvalifisert flertall i rådet.

Art 249 EF
- de rettslig bindende tiltak – rettsakter:

Forordninger – har gyldighet i medlemsstatene umiddelbart slik de er vedtatt.

Direktiver - forplikter mht målene, gjennomføring overlatt til medlemsstatene.

Vedtak – ”enkeltvedtak”, dvs rettslig forpliktende vedtak rettet til bestemte adressater.

- de rettslig ikke-bindende tiltak:

rekommandasjoner og uttalelser. Men også andre former velges, f eks resolusjoner, konklusjoner, retningslinjer, programmer, atferdskodekser, anbefalinger, henstillinger, felles tiltak, initiativ, uttalelser, støttetiltak, stimuleringstiltak mv. Sml også “soft-law”.

Lovgivningens forarbeider – fortalen (”preamble”). ”COM”-dokumenter.

Domstolens praksis (rettspraksis)
Rettspraksis er en viktig rettskilde i EF-retten. Mange sentrale rettsprinsipper er utviklet av domstolen (f eks direkte virkning, forrang, alminnelige rettsprinsipper).

   Alminnelige rettsprinsipper (eksempler). Bygger på prinsipper fra medlemsstatenes statsrett – kanskje i sær den tyske grunnlovs rettighetskatalog, men se også den europeiske menneskerettighetskonvensjon (EMK) – og omfatter bl a:

· berettigede forventninger (dvs beskyttelsesverdige interesser, f eks normalt ikke tilbakevirkning for rettslige tiltak),
· proporsjonalitetsprinsippet (dvs at ethvert tiltak må stå i forhold til de mål som søkes nådd),
· retten til å bli hørt,
· likebehandlingsprinsippet og
· grunnleggende menneskerettigheter.
Charter (pakt) om menneskerettigheter (fra desember 2000). Det omhandler bl a prinsipper om individenes verdighet, frihet, likhet, solidaritet, borgerettigheter og rettferdighet. Charteret går lenger enn EMK og omfatter f eks rett til et godt styresett, arbeidstakeres rettigheter, beskyttelse av personopplysninger og bio-etikk. Charteret er en såkalt ”Høytidelig Erklæring”, og er ikke i seg selv rettslige bindende.

REFORMTRAKTATEN: Charteret blir ikke en del av traktatteksten (som tilfelle var ved grunnlovstraktaten), men er referert til på en slik måte (art 6 EU) at charteret blir rettslig forpliktende for medlemsstatene (bortsett fra UK og Polen, som er gitt unntak). Det forutsettes at EU slutter seg til EMK.

Fortolkningsmetoder

Formålsrettet (teleologisk) fortolkning, fremme integrasjonen; ordlydsfortolkning reiser særlige spørsmål pga mange språkversjoner.
De offisielle språk
Det er 23 offisielle språk i alt (svensk, finsk, dansk, estisk, latvisk, litauisk, polsk, nederlandsk, engelsk, irsk, tysk, tsjekkisk, slovakisk, ungarsk, rumensk, bulgarsk, slovensk, maltesisk, fransk, portugisisk, spansk, italiensk, gresk). Tre alfabet (latinsk, gresk, kyrillisk). De offisielle språk benyttes i lovgivningen har lik gyldighet. I EU-landene er det også en rekke minoritetsspråk (f eks baskisk, katalonsk, samisk mv). Dette er med på å bevitne det europeiske kulturelle mangfold. 

   I institusjonene har arbeidsspråket tradisjonelt vært fransk, men etter hvert har engelsk overtatt hovedrollen. 

3. EF-retten og medlemsstatenes rettssystemer

Kompetansedelingen mellom Fellesskapet og medlemsstatene 

Dette er et hovedområde for konflikt mellom medlemsstatene og fellesskapet/unionen. Utgangspunkt for vurderingene er art 5 EF.

Legalitetsprinsippet (art 5 første ledd)

”The Community shall act within the limits of the powers conferred upon it by this Treaty and of the objectives assigned to it therein.” (uth her)
Dette prinsipp innebærer at fellesskapets organer bare har myndighet som er gitt det av medlemsstatene i traktatregler. Domstolens rettsskapende virksomhet kan i utgangspunktet komme i konflikt med dette, men viktige EF-rettslige prinsipper kan etter hvert sies å være godkjent av medlemsstatenes høyeste domstoler.

REFORMTRAKTATEN: Legalitetsprinsippet videreføres og det klargjøres at på områder hvor EU ikke er gitt kompetanse, er kompetansen i behold i medlemsstatene. 

Nærhetsprinsippet (art 5 andre ledd)

”In areas which do not fall within its exclusive competence, the Community shall take action, in accordance with the principle of subsidiarity, only if and insofar as the objectives of the proposed action cannot be sufficiently achieved by the Member States and can therefore, by reason of the scale or effects of the proposed action, be better achieved by the Community.” (uth her)
Dette prinsipp går ut på at beslutningsmyndighet og -ansvar skal legges til det nivå i samfunnsmaskineriet som har best forutsetninger for å oppnå målene. Prinsippet sikter politisk mot å begrense senterets makt (desentralisering), men det kan som rettsprinsipp imidlertid ”slå begge veier”, dvs tale for en sentralisering der bedre resultater kan oppnås på EU-planet (f eks i noen tilfelle i miljøvern).

REFORMTRAKTATEN: Av en særlig betydning er at EUs kompetanse klargjøres og listes opp i en tredeling: (i) enekompetanse (art 2B), (ii) delt kompetanse (art 2C) og (iii) subsidiære (understøttende, koordinerende eller supplerende) tiltak (art 2D og 2E). 

   Områder med eneansvar omfatter:

a) tollunionen;

b) fastlegging av de konkurranseregler som er nødvendige for at det indre marked skal fungere;

c) den monetære politikken for medlemsstater som har euroen som valuta;

d) vern av havets biologiske ressurser innenfor rammene av den felles fiskeripolitikken;

e) den felles handelspolitikken.

Dessuten har EU eneansvar for å inngå internasjonale avtaler, når dette har hjemmel i en EU rettsakt eller når det er nødvendig for å gi unionen mulighet til å utøve sin interne myndighet, eller når inngåelsen kan berøre felles regler eller endre deres rekkevidde.

   Området for delt ansvar omfatter:

a) det indre marked;

b) sosial- og sysselsettingspolitikk; 

c) økonomisk, sosial og territorial samhørighet;

d) landbruk og fiskeri, med unntak av vern av havets biologiske ressurser;

e) miljø;

f) forbrukerbeskyttelse;

g) transport;

h) transeuropeiske nettverk;

i) energi;

j) området med frihet, trygghet og rettferdighet og

k) felles sikkerhetsutfordringer innen folkehelse.

Subsidiært ansvar har EU bl a på områdene forskning, teknologisk utvikling, utviklingssamarbeid, humanitær bistand og romfart. Medlemsstatene kan utøve sin myndighet på disse områder.

   Det klargjøres at på områder hvor EU ikke er gitt kompetanse, er kompetansen i behold i medlemsstatene (art 3b (2) EU).

   Nærhetsprinsippet forsterkes på ulike måter, bl a ved å gi nasjonale parlamenter en kontrollmulighet på forhånd. Den ene prosedyre går ut på at dersom minst 1/3 av parlamentene viser til at et EU-lovforslag strider mot prinsippet, skal kommisjonen vurdere forslaget på nytt. En annen prosedyre går ut på at minst ½ av de nasjonale parlamenter kan sende en ”begrunnet uttalelse” til kommisjonen, som må oversende det til rådet og parlamentet, som deretter kan bestemme at lovforslaget ikke skal fremmes. De nasjonale parlamenter skal bidra til at EU fungerer tilfredsstillende.

"Interne forhold"

Fellesskapet har bare kompetanse i tilfelle hvor det foreligger (aktuelt eller potensielt) et grenseoverskridende element. Hvis et rettsforhold utelukkende er av intern art, berøres ikke Fellesskapet Men det kan være vanskelig å avgjøre at dette er tilfelle: dess mer integrasjon, dess mindre rent interne forhold. (Sml også begrepet ”omvendt diskriminering”, dvs at nasjonale regler bare gjøres gjeldende for egne borgere/selskaper, noe som ikke ubetinget er i strid med forbudet mot diskriminering på nasjonalt grunnlag – selv om det er det det er!)

Proporsjonalitetsprinsippet (art 5 tredje ledd)

”Any action by the Community shall not go beyond what is necessary to achieve the objectives of this Treaty.” (uth her)
Dvs det allmenne prinsipp om at det må være forholdsmessighet mellom middel og mål.

Lojalitetsprinsippet i art 10 EF pålegger medlemsstatene dels å medvirke aktivt til på fremme målene som samarbeidet har, og dels til å avstå fra handlinger som motvirker samarbeidet.

4. EF-rettens særpreg

Direkte virkning

   Dette innebærer at de felles regler som er gitt av EU-organene skal anvendes av nasjonale myndigheter (i sær domstoler) som om de var nasjonale rettsregler. Etter traktatreglene (art 249 EF) gjelder dette direkte for forordningene.

   Begrepet "overnasjonalitet" betegner denne internrettslige virkning av et vedtak i en internasjonal institusjon (rådet og europaparlamentet).
   Traktatregler og direktivregler gis imidlertid etter EF-domstolens praksis også direkte virkning på visse vilkår (hovedvilkår: egnet for å gis anvendelse, dvs tilstrekkelig klare og presise rettigheter og plikter; tankegangen bygger på at det ved manglende gjennomføring foreligger en forsømmelse fra nasjonale myndigheters side, som ikke bør kunne påberopes).
   Direkte virkning for traktatbestemmelser – sak 26/62 Van Gend & Loos. Gjelder etter domstolens praksis både vertikalt og horisontalt.

   Direkte virkning for direktiver – sak 41/74 Van Duyn (i sær premiss 12). 

- Vertikal direkte virkning (virkningen er at myndigheter bindes, normalt bindes ikke private, dvs rettighetene virker ”oppover”, til skade for myndighetene som har forsømt seg, ikke ”til siden”, mellom private).

- Horisontal direkte virkning (virkningen er at private bindes, men dette skjer bare unntaksvis). Hovedregelen er at direktiver ikke har horisontal direkte virkning.
Forrang

Prinsippet er nært beslektet med direkte virkning og følger av EF-domstolens rettspraksis. Det innebærer at EF-retten i tilfelle motstrid går foran nasjonal rett – sak 6/64 Costa mot ENEL.
   Forrang gjelder prinsipielt også overfor nasjonale regler av konstitusjonell rang. I disse tilfelle ligger en latent konflikt (se f eks den tyske forfatningsdomstols avgjørelser i Maastricht-kjennelsen (1994). Spørsmålet er imidlertid ikke satt på spissen i noen medlemsstat. Den sterke vekt EF-domstolen legger på menneskerettigheter reduserer dessuten konfliktmulighetene.
REFORMTRAKTATEN: Forrangsprinsippet blir ikke inkludert i traktatteksten, men en omtale tas inn i erklæring nr 17.

Erstatningsplikt

I tilfelle en direktivregel ikke har direkte virkning, kan en medlemsstat bli erstatningsansvarlig for forsømmelser av sine EF-rettslige forpliktelser til å gjennomføre et direktiv – sak C-6/90 og C-9/90 Francovich. Vilkårene er (i) at direktivregelen gir identifiserbare rettigheter til individer, (ii) at det foreligger en økonomisk skade, (iii) at myndighetene kan bebreides og (iv) at det er årsakssammenheng mellom skaden og myndighetenes forsømmelse.
Fortolkningen av den nasjonale rett

EF-domstolen har fastslått at en nasjonal domstol har plikt til å tolke nasjonal rett så innskrenkende som mulig med sikte på å gi EF-retten virkning. (Dette erstatter i noen grad mangler ved at direktiver ikke gis horisontal virkning) – Sak C-106/89 Marleasing (i sær premiss 8). 
5. Domstolskontrollen

(1) Direkte søksmål

Traktatbruddssøksmål

Art 226 og 227 EF: Slike søksmål gjelder tilfelle der en medlemsstat ikke har oppfylt sine forpliktelser etter traktaten eller sekundærretten. Normalt vil dette bli påtalt fra Kommisjonens side, men det gjelder et opportunitetsprinsipp. Fremmes sak, vil den ende med en fastsettelsesdom mht medlemsstatens forpliktelser.

Ugyldighetssøksmål

Art 230 EF: Dette er søksmål som gjelder gyldigheten av vedtak i fellesskapsorganene (kommisjonen og rådet, vanligvis). Vil ende med dom om at et vedtak er gyldig, eller helt eller delvis ugyldig. De sentrale ugyldighetsgrunner er manglende kompetanse, vesentlig saksbehandlingsfeil og myndighetsmisbruk.
   (Passivitetssøksmål – art 232 EF)

Erstatningssøksmål

Art 288 EF; fellesskapets erstatningsansvar i kontraktsforhold (følger den relevante nasjonale rett) og utenfor kontraktsforhold (etter alminnelige erstatningsrettslige prinsipper ”felles for medlemsstatenes rettssystemer”). 

   (Tjenestemanns-/arbeidsrettssaker – egen særdomstol/panel).
(2) Forhåndsavgjørelser (fortolkningsavgjørelser, prejudisielle avgjørelser)
Art 234 EF:

”The Court of Justice shall have jurisdiction to give preliminary rulings concerning:

(a) the interpretation of this Treaty;

(b) the validity and interpretation of acts of the institutions of the Community and of the ECB;

(c) the interpretation of the statutes of bodies established by an act of the Council, where those statutes so provide.

   Where such a question is raised before any court or tribunal of a Member State, that court or tribunal may, if it considers that a decision on the question is necessary to enable it to give judgment, request the Court of Justice to give a ruling thereon.

   Where any such question is raised in a case pending before a court or tribunal of a Member State against whose decisions there is no judicial remedy under national law, that court or tribunal shall bring the matter before the Court of Justice.” (uth her)

En omfattende og viktig saksgruppe: nasjonale domstoler spør EF-domstolen om fortolkningen av EF-retten, som kommer opp i en sak som den nasjonale domstol skal avgjøre. EF-domstolen uttaler seg imidlertid ikke om nasjonal rett. (I mange tilfelle kan dette bli et nokså formelt skille). Avgjørelsene er bindende for den nasjonale domstol, men uttalelsene må jo fortolkes av den nasjonale domstol som har forelagt saken.

   Omlag halvparten av alle saker ved EF-domstolen er slike saker, og mange av de grunnleggende avgjørelser tilhører denne kategori, f eks avgjørelsene om direkte virkning, forrang, medlemsstatenes erstatningsansvar.

6. Institusjonene

6.1 Europaparlamentet 

Valg

Art 190 EF

   Direkte valg høsten 2004 av 682 medlemmer for fem år. Antallet representanter er særlig knyttet til befolkningen i hjemlandet, men med en overrepresentasjon i sær for mindre medlemsstater. 

REFORMTRAKTATEN: Parlamentet skal ikke ha mer enn 751 medlemmer i alt (uavhengig av antallet medlemsstater). Ingen medlemsstat skal ha mer enn 96 eller mindre enn seks medlemmer. Den konkrete fordeling fastsettes i vedtak av det europeiske råd i samarbeid med parlamentet (se art 14 (2) EU).
Representantfordeling (EU27):

Tyskland 
  99

Det forente

   kongerike 
  72

Frankrike 
  72

Italia 

  72

Spania 

  50

Polen 

  50

Romania
  35

Nederland 
  25

Hellas
 
  22

Belgia
 
  22

Portugal
  22

Tsjekkia
  20

Ungarn 
  20

Sverige 
  18

Bulgaria
  18

Østerrike
  17

Danmark 
  13

Finland 
  13

Slovakia 
  13

Irland 

  12

Litauen 
  12

Latvia 
 
    8

Slovenia
    7

Luxemburg 
    6

Estland
 
    6

Kypros
 
    6

Malta 

    5
I alt 
             735

Sammensetning og organisasjon

Representantene etablerer grupper etter politisk farge (i partigrupper). De to største gruppene er sosialistgruppen (sentrum-venstre) og den kristelig-demokratiske gruppe (sentrum-høyre). Partigruppene er ikke politiske partier, men bygger på partiene i medlemsstatene. 

   Fagkomiteer (Brussel); sekretariat (Luxemburg); plenumsmøter månedlig i en uke (Strasbourg).

Parlamentets vedtak og råd
Vedtakskompetansen omfatter i hovedsak lovgivning og budsjett. 

   EP skal høres i en rekke saker (traktatreglene sier når det må skje, f eks ved nye medlemsstater, assosieringsavtaler). Generell politisk debatt, politiske initiativ (f eks spørsmål til kommisjonsmedlemmer).
Parlamentets økende politiske betydning

Demokratisk forankring gjennom direkte valg (siden 1979) gjør EP spesielt blant institusjonene. Dessuten gir styrkingen av EPs rolle i lovgivningsprosessen og det ”parlamentariske forhold” mellom kommisjonen og EP parlamentet en mer sentral politisk stilling generelt. Dette øker EPs prestisje.

REFORMTRAKTATEN: EP blir som hovedregel lovgiver på linje med rådet etter ”the ordinary legislative procedure”, som betyr vedtak av de to institusjoner sammen (jf nåværende art 251 EF – medbestemmelsesprosedyren).

De nasjonale parlamenter

Utøver særlig sin innflytelse gjennom kontrollen med de nasjonale regjeringer (voteringer i rådet). De nasjonale parlamenter blir forankret sterkere i beslutningsprosessene i fremtiden.

   Politiske partier: Fins ennå ikke på europeiske nivå, men rådet (art 191 EF) skal kunne gi regler, bl a om partifinansiering og valgregler, med sikte på at det kan etableres europeiske politiske partier.

REFORMTRAKTATEN: Gir en formell rolle i lovgivningsprosessen til medlemsstatenes parlamenter, ut fra tankegangen i nærhetsprinsippet.
6.2 Rådet 
Sammensetning og møter

Medlemsstatenes ministre etter sakens art, f eks for utenriksministre i det generelle råd, finans- og økonomiministre rådet (ecofin) – altså i praksis flere råd. Rådets demokratiske forankring er indirekte, i hovedsak gjennom medlemsstatenes parlamenter (parlamentarisme). 

REFORMTRAKTATEN: Viderefører rådet med et roterende formannskap (6 måneder), men innfører et særlig utenriksråd, dvs et ministerråd for utenrikssaker, med medlemsstatenes utenriksministre og under ledelse av EUs høye representant for utenrikssaker (”høyrepresentant”). Denne høyrepresentant er samtidig en av kommisjonens visepresidenter, og opplegget tar sikte på å styrke utenriksfunksjonen.
   Alle rådsmøter skal være offentlige.

Nominell hovedregel ved vedtak i rådet er simpelt flertall, dvs hvert land har én stemme (sml art 205 (1)). Men det overveiende vanligste er krav om kvalifisert flertall med veid stemmegivning. De små og mellomstore land er overrepresentert. 

Folketall, bruttonasjonalprodukt (BNP), stemmevekt mv i Rådet

	Medlemsstat
	Folketall (anslag 

2006)
	Andel av

EU-folketall
	BNP 

mill euro 

(2004)
	Andel av EU-BNP
	Stemme-vekt 
	Folketall 

per 

stemme
	Andel 

av stemmer 

	1. Tyskland
	82.422.000
	16,9
	2.200.310
	21,4
	29
	2.846.379
	8,4

	2. Frankrike
	60.876.000
	12,5
	1.600.504
	15,6
	29
	2.065.379
	8,4

	3. Storbritannia
	60.609.000
	12,4
	1.591.297
	15,5
	29
	2.052.345
	8,4

	4. Italia
	58.133.000
	11,9
	1.353.029
	13,2
	29
	1.982.138
	8,4

	5. Spania
	40.397.000
	8,3
	789.768
	7,7
	27
	1.517.704
	7,8

	6. Polen
	38.536.000
	7,9
	196.175
	1,9
	27
	1.414.593
	7,8

	7. Romania
	22.303.000
	4,6
	148.421
	1,4
	14
	1.593.071
	4,1

	8. Nederland
	16.491.000
	3,4
	462.639
	4,5
	13
	1.250.615
	3,8

	9. Hellas
	10.688.000
	2,2
	166.315
	1,6
	12
	920.583
	3,5

	10. Portugal
	10.605.000
	2,2
	137.210
	1,3
	12
	873.333
	3,5

	11. Belgia
	10.379.000
	2,1
	273.631
	2,7
	12
	866.417
	3,5

	12. Tsjekkia
	10.235.000
	2,1
	84.110
	0,8
	12
	850.917
	3,5

	13. Ungarn
	9.981.000
	2,0
	79.522
	0,8
	12
	842.917
	3,5

	14. Sverige
	9.016.000
	1,9
	274.904
	2,7
	10
	897.500
	2,9

	15. Østerrike 
	8.192.000
	1,7
	230.003
	2,3
	10
	809.200
	2,9

	16. Bulgaria
	7.385.000
	1,5
	53.332
	0,5
	10
	738.500
	2,9

	17. Danmark
	5.450.000
	1,1
	195.758
	1,9
	7
	771.143
	2,0

	18. Slovakia
	5.439.000
	1,1
	30.707
	0,3
	7
	768.714
	2,0

	19. Finland
	5.231.000
	1,1
	147.976
	1,4
	7
	745.714
	2,0

	20. Irland
	4.062.000
	0,8
	142.755
	1,4
	7
	575.000
	2,0

	21. Litauen
	3.585.000
	0,7
	15.544
	0,2
	7
	492.429
	2,0

	22. Latvia
	2.274.000
	0,5
	9.914
	0,1
	4
	579.750
	1,2

	23. Slovenia
	2.010.000
	0,4
	25.589
	0,2
	4
	499.250
	1,2

	24. Estland
	1.324.000
	0,3
	7.990
	0,1
	4
	337.750
	1,2

	25. Kypros
	784.000
	0,2
	12.742
	0,1
	4
	182.000
	1,2

	26. Luxemburg
	474.000
	0,1
	24.175
	0,2
	4
	112.750
	1,2

	27. Malta
	400.000
	0,1
	4.675
	0,0
	3
	133.333
	0,9

	EU27
	487.281.000
	100
	10.258.995
	100.0
	345
	1.412.409
	100


For å oppnå kvalifisert flertall for et forslag fra kommisjonen gjelder at et simpelt flertall av medlemsstatene (dvs mer enn halvparten), som samtidig til sammen har et antall veide stemmer på minst 255 (av 345 stemmer, dvs 73,9 pst), er for forslaget. Kommer forslaget (unntaksvis) fra noen andre enn kommisjonen, må minst 2/3 av medlemsstatene (som samtidig har en veid stemmevekt på minst 255) stemme for.

   Dersom en medlemsstat krever det, skal det verifiseres at de medlemsstater som utgjør det kvalifiserte flertall representerer minst 62 pst av befolkningene i EU27 (dobbelt flertall).
 

REFORMTRAKTATEN: Kvalifisert flertall defineres normalt som minst 55 pst av medlemsstatene (ikke vektet) som samtidig representerer minst 65 pst av befolkningene i EU (dvs vektet, ”dobbelt flertall”). Denne ordning gjelder først fra 2014.

Organisasjon

COREPER (ambassadørene); rådssekretariatet; arbeidsgrupper, det roterende formannskap i EU (skifte hvert halvår). Møtes regulært i Brussel (i Luxemburg i månedene april, juni og oktober).

Rådets kompetanse

Lovgivnings- og budsjettorgan; politiske tiltak; art 202 EF

Rådets samarbeid med europaparlamentet (EP)

Lovgivningsprosessen omfatter i de fleste tilfelle et samarbeid mellom rådet og EP. Det er en rekke ulike samarbeidsprosesser som leder frem til f eks et direktiv, hvilken måte som må brukes fremgår av den enkelte traktatbestemmelse.

   Behandlingsmåtene er forholdsvis kompliserte, men europaparlamentet involveres gjennom fire hovedtyper:

   Høringsprosedyren EP bare rådgivende, men et formelt krav at EP høres.
   Tilslutningsprosedyren krever EPs positive tilslutning, EP har altså direkte vetorett; sjelden – f eks art 49 EU: nye medlemsstater.
   Samarbeidsprosedyren art 252 EF, EP kan fremprovosere krav til enstemmighet i rådet; f eks art 99 om multilateral overvåkning.
   Medbestemmelsesprosedyren art 251 EF, EP har vetorett etter forhandling i meglingskomiteen mellom EP og rådet – dette er den vanligste prosedyre, f eks art 11-13, 18, 40, 42, 44 (1) EF osv.
   Budsjettprosessen medfører også et samarbeid mellom kommisjonen, rådet og parlamentet.

Det europeiske råd

Består av stats- eller regjeringssjefene og kommisjonens president. Er i dag ikke noe formelt beslutningsorgan, men det politisk overordnede organ. Det europeiske råds ”konklusjoner” er et politisk styringsredskap.

REFORMTRAKTATEN: Det europeiske råd blir et selvstendig organ med formell myndighet. Det skal ledes av en president valgt for 2½ år – ”EUs president”. 

6.3 Kommisjonen 

Oppnevnelse

Art 213 og 214 EF

   Kommisjonen har ett medlem fra hver av medlemsstatene (27). De skal velges ut fra sin allmenne kompetanse og være uavhengige. 

   Hver medlemsstat skal utpeke ett kandidatmedlem til kommisjonen. Rådet (i sammensetningen av stats- eller regjeringssjefene) velger (ved kvalifisert flertall) først en kandidat som kommisjonspresident. Sammen med denne kandidat velges deretter de øvrige kommisjonsmedlemmer. Etter parlamentets godkjenning utnevner rådet (ved kvalifisert flertall) kommisjonen, som da kan begynne sitt virke. 

Kommisjonens president

Sterk stilling ved utvelgelsen av medlemmer av kommisjonen. Presidenten avgjør videre kommisjonens organisering, fordelingen av porteføljer, utnevnelse av vise-presidenter, og kan (med kollegiets samtykke) avskjedige et medlem av kommisjonen (tidligere var dette EF-domstolens oppgave).

REFORMTRAKTATEN: Kommisjonens president nomineres med kvalifisert flertall av det europeiske råd og europaparlamentet skal godkjenne forslaget. Avvises forslaget, skal nytt forslag fremmes.

   Den kommisjonen som velges i 2009 skal ha et antall medlemmer som svarer til antallet medlemsstater, inkludert kommisjonens president og EUs utenriksrepresentant. Deretter (dvs fom 2014) skal kommisjonen ha et antall medlemmer som svarer til 2/3 av antallet medlemstater, basert på en likeverdig rotasjonsordning mellom medlemsstatene.

Forholdet til Europa-parlamentet

En ny kommisjon skal godkjennes som kollegium av EP (art 214 EF); mistillitsvotum (art 201 EF) – en slags parlamentarisme? Sml parlamentets rolle i denne forbindelse ved Santer-kommisjonens (”frivillige”) avgang i 1999 og Barroso-kommisjonens tiltredelse i 2004 (endringer i sammensetning).

   Kommisjonens tjenester (embetsverket) – holder til i Brussel, noe av det – f eks Eurostat – i Luxemburg.

Oppgaver

   Art 211 og 213 (2) EF

   Kontroll med at traktatreglene følges (”påtalerett”); forslag om lovgivning og tiltak (formelt “forslagsmonopol”); forvalte fellesskapet (”eksekutivorgan”); generelt å ta politiske initiativ. Kommisjonen skal handle på grunnlag av fellesskapets alminnelige interesse.

6.4 Domstolen 
Organisasjon

Domstolen, førsteinstansen og juridiske paneler (spesialdomstoler). En dommer fra hver medlemsstat i begge domstoler. Generaladvokater (bare i EF-domstolen, åtte i alt).

Oppgavene

Art 220 EF: ”sikre at lov og rett respekteres når denne traktat blir fortolket og anvendt”.

Kompetanse

- EF-domstolen: ankeinstans; saker hvor en medlemsstat er part (typisk traktatbruddssaker); forhåndsavgjørelser; forhåndsuttalelser om traktatinngåelser (se f eks EØS-uttalelsene);
- førsteinstansen: konkurransesaker (stort sett der hvor en privat er part);
- juridisk panel for tjenestemanns-/arbeidsrettssaker (og senere for patenttvister).
De sentrale prosessregler

Skriftlighet, kontradiksjon, retten til forsvar, offentlighet, disposisjonsprinsippet, undersøkelsesprinsippet. Språkreglene.
Domstolens avgjørelser

Dommene er bindende for medlemsstatenes myndigheter (se art 244 EF). Domstolen er ikke bundet av sine egne prejudikater.

REFORMTRAKTATEN: Domstolen endrer navn til ”Court of Justice of the European Union” (med kortformen EU-domstolen) skal tre sammen i avdelinger, en storavdeling eller i plenum. Førsteinstansen omgjøres til en alminnelig domstol (”General Court”) og det opprettes et antall spesialiserte domstoler (f eks tjenestemannssaker, immaterielle rettigheter) knyttet til den alminnelige domstol.

6.5 Revisjonsretten 

Sammensetning

Art 247 EF

   Kollegium med ett medlem fra hver medlemsstat. Uavhengige.

Oppgaver

Art 246 og 248 EF

   Kontrollere og revidere institusjonenes regnskaper 

   Kompetanse

   Erklærer overfor rådet og EP at regnskapene er riktige og lovlige. Grunnlag for ansvarsfrihet for kommisjonen (art 276 EF).

6.6 Andre organer

Bl a den europeiske sentralbank (Frankfurt), den europeiske investeringsbank (Luxemburg), den sosiale- og økonomiske komite (Brussel), regionkomiteen (Brussel). I tillegg kommer en lang rekke andre organer og institusjoner (hjelpeorganer).

7. Det indre marked

Terminologi

Det felles marked – det indre marked

REFORMTRAKTATEN: Det gjøres ingen vesentlige endringer i reglene om de felles politikkområder, det indre marked og den økonomiske og monetære union. Begrepet indre marked gjennomføres i traktaten (erstatter ”felles” marked).
7.1 Prinsippene for det indre marked

Det indre markeds karakter

   Tenk på det indre marked som et nasjonalt marked, hvor varer etc kan beveges (kjøpes, selges mv) uhindret av usaklige restriksjoner og på grunnlag av fri og rettferdig konkurranse.

Frihandel

Dvs handel mellom land uten toll og avgifter i tilknytning til varenes grenseoverskridelse.

Tollunionen

 = felles handelspolitikk utad

- Den felles tolltariff (dvs det felles regime blant medlemsstatene for den avgiftsmessige behandling av eksport til og import fra tredjeland, dvs land utenfor EU; dette er det mest sentrale element i den felles handelspolitikk, og gir dessuten fellesskapet inntekter).

- Anti-dumping (et handelspolitisk tiltak mot import som ”dumpes” på det indre marked, dvs tiltak mot salg hvor eksportprisen er lavere enn normalprisen (differansen er en ”dumpingmargin” og dumpingavgiften settes etter dette); norsk lakseeksport er et stadig aktuelt område, fordi fisk er unntatt EØS-avtalen).

- Beskyttelsestoll (handelspolitisk tiltak) mot import som er subsidiert (dvs som mottar ulovlig statsstøtte) i opprinnelsesstaten.

Lovgivningen

Traktatbestemmelser (de fire friheter, unntakene), nærmere gjennomføringsbestemmelser (i forordninger og direktiver). Hvem retter reglene seg til? (Medlemsstatene, i noen grad til private.)

Rettspraksis

Viktig rettskilde i det indre marked/konkurranseretten (merk førsteinstansen siden 1989).

Lovgivningens karakter

Skal friheten ”bare” forhindre diskriminering på nasjonalt grunnlag eller skal den også, gjennom forbudet mot restriksjoner, nå målet om en åpen økonomi basert på konkurranse (liberalisering)?

   Forholdet diskriminering-restriksjon er ikke helt skarpt: hvis en restriksjon er effektiv vil den redusere handelen, og dermed importen/eksporten, og vil kunne virke diskriminerende. 

Sikring av frihetene: forbud mot diskriminering

Art 12 første led EF

   Forbud mot forskjellsbehandling på grunnlag av nasjonalitet.

   Suppleres med forbudet mot lønnsmessig forskjellsbehandling. Skjult diskriminering. Bevisregler. “Omvendt diskriminering” (se “interne forhold”). Omfatter ikke tredjelandssubjekter.

Sikring av frihetene: forbud mot restriksjoner

Traktatbestemmelser som forbyr tiltak som begrenser importen eller vrir handelen mellom medlemsstatene.

Sikring av frihetene: gjennomføring av forordninger og harmonisert lovgivning

Harmonisering innebærer at lovgivningen i medlemsstatene bringes i en samlet orden gjennom direktiver, som pålegger medlemsstatene å innrette rettsreglene i samsvar med direktivets formål.

   Når forordning/direktiv?

Harmonisering av lovgivning

- Full harmonisering (overlater ikke noe skjønnsmyndighet til medlemsstatene)

- Delvis harmonisering (medlemsstatene har noe handlefrihet, f eks hvis harmoniseringen direkte tillater særlige nasjonale regler, EF har gitt minimumsregler eller at reglene må fortolkes slik at de ikke kan ses som uttømmende).

Gjensidig anerkjennelse og hjemlandskontroll

Teknikk som bygger på at de harmoniserte (minste-)krav er tilstrekkelig gode til at en medlemsstat må kunne ”stole på” en annen medlemsstats regler og kontrolltiltak.

   Cassis de Dijon-saken: rettspraksis mht produktkrav for en importvare.
Unntaksregler gjelder for de enkelte friheter

Enkelte unntak følger av traktatbestemmelsene selv (f eks art 30 EF). I tillegg har EF-domstolen i rettspraksis godtatt unntak som er ikke-diskriminerer på nasjonalt grunnlag og som er objektivt og saklig godt begrunnet, forholdsmessige og forutsigbare (doktrinen om ”tvingende hensyn” – f eks effektiv skattekontroll). 

7.2 De fire friheter

7.21 Varer

Den grunnleggende frihet

- Forbud mot toll og avgifter på eksport og import

- Forbud mot interne avgifter som diskriminerer

Det kan være vanskelig konkret å avgjøre om en intern avgift i realiteten diskriminerer mot import. Mye rettspraksis foreligger.

   Generelle avgifter (for store varegrupper), f eks moms; her kan avgiftssatsen(e) i utgangspunktet baseres på nasjonale regler (det er dog harmonisering av beregningsgrunnlaget); men særavgifter (for enkeltvarer) kan reise problemer. Eksempler: høy avgift på vare som ikke produseres innenlands (vin), men lav avgift på konkurrerende vare (øl); utforme avgiftsklassene i ølbeskatningen slik at det meste av innenlandsk produserte, svakere ølsorter kommer i en lav skatteklasse mens sterkere, importerte ølsorter kommer i en høy avgiftsklasse.

- Forbud mot kvantitative restriksjoner (mengdebegrensninger)

- Forbud mot tiltak med tilsvarende virkning
Omfattende rettspraksis: sak 8/74 Dassonville er et utgangspunkt: tiltakets virkning kunne være “direkte eller indirekte, øyeblikkelig eller potensielt”, dvs en vid fortolkning.
   Omfatter f eks importlisensordninger, selv om de er automatiske; nasjonale produktkrav (sak 120/78 Cassis de Dijon medførte gjensidig godkjenning av produktstandarder).

Adgangen til å gjøre unntak (som kan diskriminere): art 30 EF (allmenne hensyn, sikkerhet, folkehelse), men proporsjonalitetsprinsippet gjelder generelt.
Oppsummering

   Et vanskelig område hvor rettstilstanden (rettspraksis) i mange tilfelle er uklar og variabel. I de uklare tilfelle vil en antakelig måtte regne med at EF-domstolen vil foreta en bred interesseavveining, hvor i sær virkningene av et tiltak og begrunnelsene for det blir sentrale. Sak C-189/95 Franzén, om det svenske systembolaget, kan være et eksempel.

   Generelt kan det kanskje antas at EF-domstolen er mer villig i dag til å godta nasjonale særregler enn f eks for 10-15 år siden. Nærhetsprinsippet spiller inn, se f eks sak C-405/98 Gourmet International, om det svenske alkoholreklameforbud.
 Det seneste tilskudd til rettspraksis om den svenske monopolordning er Rosengren-saken – om privatimport av alkohol (som for så vidt går motsatt vei).

Handelsmonopoler

Er tillatt, men må være ikke-diskriminerende og skal være undergitt konkurransereglene.

7.22 Personer

Den frie bevegelighet gjelder for arbeidsmarkedet og omfatter arbeidstakere, men også studenter (før arbeidsmarkedet) og pensjonister (etter arbeidsmarkedet), som er statsborgere i en EU-stat.

Den grunnleggende frihet: Generell rett til innreise og opphold; for arbeidstakere: ta eller søke arbeid; for studenter: anerkjennelse av kvalifikasjonskrav og behandling på linje med innenlandske studenter; og for pensjonister: vern for pensjonsrettigheter.

Adgangen til å gjøre unntak (dvs diskriminering tillatt):

- Art 39 (3) EF: (offentlig orden, sikkerhet, folkehelsen)

- Art 39 (4) EF: stilling i offentlig tjeneste (utøvelse av offentlig myndighet; dette omfatter ikke f eks arbeid i offentlig næringsvirksomhet).
7.23 Tjenesteytelser

Definisjon i art 50 EF.

   Har særlig betydning for selvstendig næringsdrivende og juridiske personer.

De grunnleggende friheter: Retten til å etablere seg i en annen medlemsstat, og til å tilby og motta grenseoverskridende tjenester.

Etableringsretten: Rett til å etablere selskap eller filial.

Konsesjonsregler: Vil i stor grad kunne aksepteres på ikke-diskriminerende grunnlag. MEN: ulike nasjonale regler fører til behov for harmonisert lovgivning (se f eks bankdirektivene).

Adgangen til å gjøre unntak: Art 55 EF, se art 45 EF (offentlig orden, sikkerhet, folkehelse)

   Art 45 EF, (aktivitet som er knyttet til utøvelse av offentlig myndighet).
7.24 Kapital

Valutaregulering

Kapitalbevegelser, dvs overføringer av pengebeløp som ikke er betaling for varer eller tjenester, er stort sett liberalisert innenfor rammen av OECD. Friheten gjelder mellom medlemsstatene, men også overfor andre OECD-land (overfor alle – ”erga omnes”).

Verdipapirmarkedet

Betydelig grad av harmonisering foreligger. Muliggjør oppkjøp av hele aksjeselskaper (dog ev konsesjonsregler), eller porteføljeinvesteringer (kjøp av en ikke-kontrollerende andel av aksjekapitalen).

Adgangen til å gjøre unntak: Muligheten til å gjøre unntak (innføre begrensinger) overfor annen medlemsstat er meget liten, noe større overfor tredjeland.

7.3 Sektorene
7.31 Felles politikk (enekompetanse for EF)
Den felles handelspolitikk; den felles landbrukspolitikk; den felles fiskeripolitikk; den felles pengepolitikk (13 av medlemsstatene)
7.32 Andre sentrale samarbeidsområder (delt kompetanse mellom EF og medlemsstatene)
Omfatter området for det indre marked, herunder bl a arbeids- og sosialpolitikken; miljøvern; forbrukervern; regionalpolitikk; transportpolitikk; energipolitikk; forsknings- og utdannelsespolitikk.

7.4 Konkurransereguleringen

Generelt

EF bygger på en åpen markedsøkonomi med fri og rettferdig konkurranse, bl a art 4 (1) EF. 

   Konkurransereglene viktige for å etablere like vilkår for konkurransen innenfor det indre marked.

- Konkurransereglene faller i to hovedgrupper: regler som pålegger private rettsplikter (art 81 = konkurranseregulerende avtaler, og art 82 EF = misbruk av markedsmakt, samt fusjonsregulering) og regler som retter seg mot medlemsstatene (art 87 til art 89 EF = statsstøtte og offentlige innkjøp).
- Forbud mot konkurranseregulerende avtaler, misbruk av markedsmakt og statsstøtte er utformet som generelle og vidtfavnende forbud, men med unntak.

- EF-rettens ”ekstra-territoriale” virkninger: omfatter tredjelands selskaper – avgjørende er at selskapenes konkurransebegrensende adferd har sine virkninger innenfor EF (f eks amerikanske Microsoft’s konflikt med kommisjonen).

Konkurranseregulerende avtaler

Art 81 EF

   Konkurranseregulerende avtaler er forbudt. Sentrale avtaletyper nevnt i bestemmelsen, men viktige unntak er gjort ved generelle bestemmelser om gruppefritak, hvor andre hensyn enn konkurransehensynet må anses viktigere; og ved bagatellavtaler, hvor virkningene av konkurransebegrensningen er minimal (et merkbarhetskrav, en kostnad-nyttebetraktning).

Misbruk av dominerende stilling i markedet

Art 82 EF

   Bestemmelsen angir noen typiske misbrukssituasjoner.
Fusjonskontrollen

   Er gjennomført ved en egen forordning – rådsforordning nr 139/2004 (EØS-avtalen har en egen bestemmelse i art 57 EØS). Omhandler store, grenseoverskridende fusjoner som kan påvirke konkurranseforholdene i det indre marked.

Statsstøtte

Art 87 til art 89 EF

   Statsstøtte er i utgangspunktet forbudt pga de konkurransevridninger slik støtte fører til mellom næringer i ulike medlemsstater.

   Statsstøtte kan unntaksvis tillates, under kontroll (meldingsprosedyrer, godkjenning) av kommisjonen, med sikte på at virkningene blir konkurransemessig forsvarlige og avveid mot hensynene for å gi støtten.

Offentlige innkjøp

Gjelder all offentlig virksomhet ved innkjøp av varer og tjenester av noen størrelse. Reglene skal sikre markedseffektivitet (sikre ”value for money” for skattebetalernes penger) og motvirke favorisering av (nasjonale) leverandører, dvs sikre rettferdig konkurranse.

Håndhevelsen av konkurransereglene

Kommisjonen har denne oppgave. Skarpe virkemidler kan benyttes (ransaking, beslag, bøter, tvangsmulkt etc). EF-domstolen utfører domstolskontrollen.

8. Den økonomiske og monetære union

8.1 Innledning

8.11 ØMU og Fellesskapets mål – art 2 EF

ØMU sentralt virkemiddel for EF.

   Forskjeller og sammenhenger mellom de ”to unioner”.
8.12 Historikk. ØMUs tre faser

Opprinnelig mål: koordinering av den økonomiske politikk og valutakurssamarbeidet innenfor det felles marked (Werner-rapporten 1972). ”Slangesamarbeidet” var en forløper til ERM (”Exchange Rate Mechanism”), 1979. Delors-rapporten 1989 la grunnlaget for økonomisk og monetær union (ØMU) i Maastricht-traktaten, 1992.

   Første fase (1990-94): kapitalliberalisering, det indre marked, overvåkning av den økonomiske politikk (multilateral overvåkning); andre fase (1994-99): ytterligere tilpasning av den økonomiske politikk, opprettelse av sentralbankens forløper (EMI), beslutningene om overgang til tredje fase; tredje fase (1999): gjennomføring av ØMU med introduksjon av euro.

8.2 Hovedprinsippene for den økonomiske union 

8.21 Koordinering av den økonomiske politikk

8.21.1 Medlemsstatenes generelle forpliktelser – art 98 EF

   Skal føre en økonomisk politikk som fremmer EFs mål. Dette krever koordinering i rådet (ecofin), se art 99 (1) EF. Økonomiske stabilitetsprogrammer fra medlemsstatenes side.

8.21.2 Generelle retningslinjer for den økonomiske politikk og multilateral overvåkning fra rådets side – art 99 (2) EF

   Årlige generelle retningslinjer som skal gi operasjonelle rammer. Medlemsstatenes økonomiske politikk skal overvåkes, og eventuelt kritiseres. Overvåkningen etter art 99 (3) EF vil gi grunnlag for vurderinger av budsjettdisiplinen. 

   Kan utløse underskuddsprosedyren (etter art 104 (3) til (10) EF).

8.22 Monetær finansiering forbudt – art 101 EF

Monetær finansiering = sentralbankfinansiering. Slik finansiering er forbudt, fordi den lett fører til inflasjon (det er ingen begrensning for sentralbankens utlånsevne, siden banken har pengemonopolet for euroen).
8.23 Begunstiget tilgang til finansinstitusjoner forbudt – art 102 EF

Med dette siktes til regler som gir fordeler for staten/det offentlige som låntaker, f eks regler om plasseringsplikt i statspapirer for finansinstitusjoner.

8.24 Regelen om ”intet frikjøp” – art 103 EF

Regelen skal klargjøre at långivere ikke må regne med at fellesskapet eller en medlemsstat ikke vil hefte for en annen medlemsstats gjeld. 

8.25 Kravet om et balansert budsjett – art 104 (1) og (2) EF

En vesentlig regel: generelt krav om at et offentlig budsjettunderskudd ikke må være ”for stort”, definert som tre pst. Regelen gjelder bare budsjettbalansen, ikke sammensetningen av utgifts- og inntektssiden. Dessuten krav om at den offentlige gjeld ikke skal overstige en referanseverdi (60 pst) av BNP.

   Unntak fra hovedregelen: så lenge underskuddet er unntaksvis, midlertidig og nær referanseverdien. Det skal dessuten tas hensyn til om et for stort underskudd overstiger de offentlige investeringer (”golden rule” – investeringer er ”forsvarlige”, i motsetning til ”forbruk”) og til medlemsstatens mellomlangsiktige økonomiske og budsjettmessige situasjon.

   Foreligger et for stort underskudd settes ”underskuddsprosedyren” i gang. Denne kan lede frem til sanksjoner, herunder bøter (se stabilitets- og vekstpakten).

8.26 Stabilitets- og vekstpakten

Pakten bygger på en politisk enighet (en resolusjon, 1997) og omfatter lovgivning som gir detaljerte regler om overvåking og sanksjoner (bl a automatiske regler om bøteutmåling) se rådsforordningene 1466/97 og 1467/97 (07.07.1997, endret i 2005).

8.3 Hovedprinsippene for pengeunionen 
8.31 Hovedmålet om stabile priser – art 105 (1) EF

Stabile priser = lav prisstigning.

   Hovedmålet suppleres med andre mål og andre oppgaver – art 105 (2) EF.

8.32 ESSBs uavhengighet – art 108 EF

Kan ikke instrueres av noen. Demokratisk problem?

8.32.1 Unntak fra hovedregelen

Der hvor ESSB handler på vegne av andre myndigheter. Må dessuten ettekomme dom fra EF-domstolen.
8.33 En bemerkning om kredittilsyn og betalingssystemer

Kredittilsynet er (fortsatt) nasjonalt (se art 105 (5) EF). 
   ESSB har som oppgave å fremme et godt fungerende betalingssystem (se art 105 (2) EF).
8.4 Institusjonelle forhold

8.41 Forholdet mellom medlemsstatene

8.41.1 Medlemsstater som deltar fullt ut

Hovedregel: hvert medlem én stemme i hovedstyre og direksjon. Veide stemmer (på grunnlag av befolkning og BNP) ved vedtak som har med ESBs kapital å gjøre (se ESSBs vedtekter 10.3). (F eks Tyskland: 20,52 pst, Luxemburg: 0,16 pst, benyttes også ved fordelingen av de monetære inntekter mellom eurostatene (pr 2007)).

   15 medlemsstater deltar (2008) i eurosonen.

8.41.2 Medlemsstater med unntak

Skal delta så fort opptakskravene (konvergenskravene) er oppfylt. Gjelder Sverige og de 12 nye medlemsstater (tatt opp i 2004 og 2007), unntatt Slovenia (som benytter euroen fra 2007). 

8.41.3 Særlige vilkår for Storbritannia og Danmark

Særregulering: kan forbli utenfor, men må oppfylle opptakskravene (konvergenskravene) ved en fremtidig deltakelse.

8.42 ØMUs organer

8.42.1 Organene i pengeunionen

ESBS – det europeiske sentralbanksystem – har ESB som sin kjerne (beslutningsorgan).

   ESBs beslutningsorganer: en direksjon (”executive board”) på seks medlemmer; et hovedstyre (”governing council”) på 33 (direksjonen + 27) inndelt i tre valggrupper; det utvidede råd (”general council”) med 29 (to fra direksjonen + 27). 

   Ellers: EFs ordinære organer (kommisjonen, rådet, europaparlamentet) har roller å spille.

8.43 Beslutningsprosessen

ESB har en særstilling innenfor ”dens ansvarsområder”, herunder avgrenset lovgivningsmyndighet, vedtakskompetanse, rett til å uttale seg (også til nasjonale myndigheter), forslagsrett. Når ESB treffer vedtak skal andre organer høres. Rådsformannen kan delta i hovedstyremøter.

   Kommisjonen må på ESBs ansvarsområder dele forslagsretten med ESB.
   Rådet må i mange tilfelle innhente ESBs syn.
   Europa-parlamentet kan ”invitere” sentralbanksjefen til høring.
8.44 Sanksjoner

Art 104 (11) og (12) EF

   Ilagte bøter kan prøves av EF-domstolen, se art 228 (2) EF.
8.45 Euroen

8.45.1 Pengeenheten

Hva som er tvungent betalingsmiddel: navn, desimalinndeling, utforming, utstedelse – og dessuten hva som skal til for å fastsette pengebeløp: omregning, avrunding (”lex monetae”).
8.45.2 Eneretten til utstedelse

Pengesedler: ESB; mynter: statene (innenfor volum fastsatt av ESB).
   Pengefalsk

8.45.3 Rentefastsettelsen

ESB (se ESSB vedtektene 18.2). Virkningene

8.45.4 Minstereservekrav

Kredittmultiplikator, virkningene av reservekrav

8.46 Euroens valutakurssystem
8.46.1 ERM 2

Valuta



Sentralkurs

Margin_(pst)

dansk krone


  7,46038

    +/-   2,25 

estlandsk kroon


15,6466


      +/- 15 

litauisk litas


  3,45280

      +/- 15 

latvisk lats


  0,702804

      +/- 15 

slovakisk krone


  35,4424

      +/- 15 
8.46.2 Valutaer utenfor EU

Art 111 EF. Euroens valutakurs er markedsbestemt (”flyteregime”).
8.47 EF-domstolens kompetanse

Utgangspunkt: art 220 EF; art 104 (10) EF begrenser kompetansen. Rettspraksis

8.5 Videreutvikling av ØMU

8.51 Nye euromedlemmer

Må oppfylle konvergenskravene (opptakskravene), sml art 121 (1) EF, mht

· inflasjon

· budsjettunderskudd og offentlig gjeld

· valutakursstabilitet

· langsiktig rentenivå

8.52 Overgang fra nasjonalt pengesystem til euro

Det er gitt særregler for overgang (nasjonale valutaer, omregning, avrunding mv). Dessuten gjelder prinsippet om kontraktskontinuitet, dvs at kontrakter i en valuta som erstattes med euro skal videreføres på basis av omregningskursen. Kontrakter i ECU ”konverteres” på basis av en ECU lik en euro.

8.53 Endringer

Vekst- og stabilitetspakten ble modifisert i 2005 med sikte på å introdusere en høyere grad av fleksibilitet mht beregningen av hva som utgjør et for stort underskudd. 

9. Felles utenriks- og sikkerhetspolitikk

Utenrikspolitikken er den del av den nasjonale politikk som generelt omhandler forholdet til andre stater. Dette politikkområde går derfor til kjernen av den nasjonale suverenitet. Sikkerhetspolitikken gjelder i vid forstand statens sikkerhet både internt og eksternt. I forbindelse med en ”felles sikkerhetspolitikk” er det den eksterne sikkerhet medlemsstatene samarbeider om. Kjernen i sikkerhetspolitikken er bruk av væpnet makt. Evnen til selvforsvar er den ytterste garanti for en stats selvstendighet.

Historikk: Forsøk på å etabler et forsvarssamarbeid og en politisk union i begynnelsen av 1950-årene strandet (etter fransk motstand). Et uformelt politisk samarbeid mellom medlemsstatene ble deretter påbegynt i 1970-årene (EPC = European Political Cooperation). Samarbeidet ble formalisert ved enhetsakten (1987) og inkluderte institusjonelle ordninger (i sær en politisk komite og et sekretariat). Ved EU-traktaten ble utenriks- og sikkerhetspolitikken opprettet som et samarbeidsområde (FUSP) med sikte på å fremme unionens “identity on the international scene, in particular through the implementation of a common foreign and security policy including the progressive framing of a common defence policy, which might lead to a common defence” (uth her). I sær avslutningen av den kalde krig, Tysklands gjenforening, krigen på Balkan i 1990-årene og USAs angrep på Irak har aktualisert behovet for økt samarbeid på dette felt. EUs ansvar for utviklingen i Kosovo hører med til den nyere historie.
Målene for FUSP fremgår av artikkel 11 (1) EU:

”The Union shall define and implement a common foreign and security policy covering all areas of foreign and security policy, the objectives of which shall be:

· to safeguard the common values, fundamental interests, independence and integrity of the Union in conformity with the principles of the United Nations Charter, 

· to strengthen the security of the Union in all ways, 

· to preserve peace and strengthen international security, in accordance with the principles of the United Nations Charter … [og Organisasjonen for sikkerhet og samarbeid i Europa – OSSE], 

· to promote international cooperation, 

· to develop and consolidate democracy and the rule of law, and respect for human rights and fundamental freedoms.”

Virkemidlene er felles holdninger, hvor medlemsstatene treffer tiltak selv innenfor rammen av en EU felles holdning; og felles aksjoner, hvor EU handler i eget navn. 

Samarbeidet i FUSP er ikke EF-rettslig, men folkerettslig (”inter-governmental”). Dette innebærer i sær at det ikke er noen overnasjonalitet samt normalt et krav om enstemmighet. Samarbeidet benytter imidlertid de eksisterende EU-institusjoner. Dessuten rettslige teknikker som ”konstruktiv stemmeunnlatelse”
, flertallsavgjørelser i prosedyrespørsmål, forsterket samarbeid (samarbeid mellom et flertall, kan ikke stoppes av en enkelt (eller noen få) medlemsstat(er)). En medlemsstat kan unnlate å stemme, men avgi stemmeforklaring som kan føre til at staten ikke blir forpliktet av en holdning eller tiltak selv om holdningen eller tiltaket må anerkjennes som EU-politikk. 

Institusjonenes rolle blir ulik. I sentrum for FUSP står rådet og det europeiske råd, kommisjonen og europaparlamentet har en mer beskjeden rolle. EF-domstolen har ikke kompetanse innenfor FUSP. 

I sikkerhetspolitikken konsentreres oppmerksomheten på militær og sivil krisehåndtering og konfliktforebygging. EU har etablert en ”utrykningsstyrke” og har dessuten fellesaksjoner f eks i Bosnia-Herzegovina (til opprettholdelse av ro og orden). Kosovo har senere kommet til.
REFORMTRAKTATEN: På dette område er det lagt opp til potensielt viktige endringer bl a med etablering av en stilling som EU utenrikskoordinator (”høyrepresentant”), som skal være en av kommisjonens vise-presidenter og samtidig leder av utenriksrådet (dvs en ny, fast rådskonstellasjon av medlemsstatenes utenriksministre). 

10. Justis- og politisamarbeidet 

10.1 Samarbeidsområdene

Dette er samarbeidsområder som ble systematisert ved EU-traktaten, og dekker et stort antall ulike politikkområder innenfor justissektoren, så som f eks

· politisamarbeid i kamp mot kriminalitet, inkludert terrorisme, narkotikatrafikk, korrupsjon og annen alvorlig og organisert kriminalitet med virkninger over landegrensene;

· samarbeid i kriminalpolitikken, f eks om utlevering av personer og gjensidig anerkjennelse av straffedommer mv;

· samarbeid om politiutdanning (European Police College);

· samarbeid i Europol (EUs politiorganisasjon);

· kamp mot svindel i forbindelse med bruk av EU-midler.

De rettslige virkemidler er felles holdninger, rammevedtak for harmonisering av lovgivning i medlemsstatene, andre vedtak og avtaler med tredjeland. 

10.2 Schengen-samarbeidet

Ble opprettet i 1985 mellom Benelux, Tyskland og Frankrike. Omfatter i dag EU27, unntatt UK og Irland, pluss Island og Norge (for å ta hensyn til den nordiske passunion fra 1954). UK og Irland har ikke ønsket å oppgi grensekontroll. De kontinentale stater – hvor effektiv grensekontroll er vanskeligere – har man bygget på kontroll etter grensepassering ved obligatorisk legitimasjon (id-kort), politiregistrering av bosatte i et område mv.

Schengen-rettsreglene omfatter bl a:

· opphevelse av grensekontroll mellom Schengen-statene, og etablering at en felles ytre grense, hvor grensekontroll skjer;

· harmonisering av visumregler;

· system for administrativ kontakt mellom medlemsstatenes offentlige tjenester;

· opprettelse av et informasjonsutvekslingssystem mellom politimyndigheter (Schengen Information System – SIS). SIS omfatter personopplysninger, kjøretøy og stjålent og tapt løsøre. Alle Schengen-staters politimyndigheter bidrar med opplysninger og har adgang til det felles system.

Dublin-konvensjonen omhandler felles regler for behandling av asylsøkere, gjeldende regler på området fins i egen rådsforordning (343/2003).

REFORMTRAKTATEN: Ordner og forsterker samarbeidet på dette område i stor grad, bl a gjennomføres flertallsavgjørelser i større grad og EF-domstolen gis kompetanse i mange saker.
11. EUs utvikling

11.1 Nye medlemsstater 

EUs utvidelse med 12 nye medlemsstater er gjennomført i 2004/2007. Tyrkia, Makedonia og Kroatia er søkerland. Montenegro, Bosnia-Herzegovina og Serbia kan bli søkerland. Det kan også Kosovo. Ukraina kan komme til å søke medlemskap? 
   EUs befolkning har fra EU15 til EU27 økt fra 370 mill til 487 mill og arealet fra 3,3 mill km2 til 4,7 mill km2. Det samlede BNP har økt noe, mens BNP i gjennomsnitt per innbygger har sunket betydelig.

11.2 Forsterket samarbeid 

Mulig for en gruppe av medlemsstater å samarbeide tettere på visse vilkår (”variabel geometri”, ”A- og B-lag”, ”Europa i to hastigheter/ulik hastighet”, ”fleksibel integrasjon” etc). Se eksisterende eksempler: ØMU og Schengen-samarbeidet. Muligheten for forsterket samarbeid er viktig i et EU med stadig flere medlemsstater, men regelen er kontroversiell. 

   Art 43-45 EU fastsetter de nærmere vilkår, bl a at minst åtte medlemsstater må delta, samarbeidet må være åpent for alle og det må være fullt i samsvar med EF-retten.
   Det ligger en viss trussel mot EUs utvikling i en ”diversifisering” av medlemskapsforpliktelsene. Likevel er det krefter som stadig trekker mot et enhetlig EU.
11.3 Drivkreftene i EU 

Utgangspunkt etter 1945 var at ny krig mellom Tyskland og Frankrike måtte forhindres. Et felles marked styrt av felles institusjoner skulle føre til økonomisk integrasjon, som deretter skulle føre til politisk integrasjon. 1950- og 60-årene gikk med til å etablere det felles marked. 1970-årene var en relativ stillstandsperiode, mens 1980-årene medførte et krafttak for å forsterke det felles marked (”det indre marked”, ”1992-programmet” o l). Den felles valuta var en vesentlig integrasjonskraft i 1990-årene.

Det indre marked fungerer nå langt på vei etter forutsetningen (selv om det fortsatt er mange hindringer for de fire friheter). Også innenfor justissamarbeidet har det skjedd mye de seneste år. Det er ellers særlig i utenriks- og sikkerhetspolitikken det er et behov for sterkere samordning mellom EU-statene. 

   Dersom Europa ønsker å påvirke verdensutviklingen i retning av EUs mål, er det vanskelig å se at dette kan skje uten at EU styrkes – også innenfor FN. I denne sammenheng vil EUs forhold til USA kunne komme til å spille en rolle. Det kan bli viktig for EU å definere sin egenart i forhold til USA. Egenarten vil særlig kunne knyttes til EU som et markedssystem med en solidarisk og sosial tankegang. De store kulturelle forskjeller i Europa kan, på visse vilkår, bidra til å styrke EU. Dette kan være viktige grunnlag for å bidra til det sentrale og vanskelige – nemlig for EU å formulere en ”europeisk identitet”. 
   Et vesentlig spørsmål vil i praksis være: hva er de gode alternativer for EUs medlemsstater til å styrke sin egen stilling og utvikling?
EØS-RETTEN

Innledning

Så lenge fullt EU-medlemskap ikke er noe alternativ for Norge, trengs en annen konstruksjon for våre økonomiske og politiske forbindelser med EU. 

   EØS-avtalen har sin egen historie (fra midten av 1980-årene): EFTA-statene har stor samhandel med EU-statene. Derfor kunne det være et problem å møte handelshindringer på EUs indre marked, f eks på linje med Brasil eller Sør-Korea, ved det ”løft” EU foretok for å stimulere det felles marked i ”1992-programmet”. EFTA-statene og EU forhandlet derfor frem EØS-avtalen.

   Det ble klart gjennom en folkeavstemning at Sveits ville ikke delta i EØS. Sveits har derfor sin egen løsning med EU basert på flere bilaterale avtaler. De gjenværende EFTA-stater har EØS-avtalen.

EØS knytter EFTA-statene Norge, Island og Liechtenstein til EUs indre marked. Dette gjelder EF-reglene om de fire friheter, konkurransereglene og reglene om fusjonskontroll, offentlige anskaffelser og statsstøtte. Dette er hovedsaken i realiteten. I tillegg kommer såkalte ”flankerende områder” (f eks forskingssamarbeid, opplæring og utdanning, miljøsamarbeid).

   Reglene om EØS-institusjonene – dels EFTAs egne institusjoners og dels fellesinstitusjoner mellom EU og EFTA – er EØS-spesifikke, men er bygget opp etter mønster fra de korresponderende EU-organer. Her er hovedsaken det formelle forhold mellom folkeretten og den nasjonale rett.

EØS-avtaleverkets oppbygning: 
EØS-avtalen er en assosieringsavtale mellom EFTA-statene, på den ene side, og EF og EUs medlemsstater, på den annen side (art 300 EF). Grovt sagt regulerer EØS-avtalen de substansielle regler om det indre marked (f eks korresponderer art 10 og 11 EØS om det frie varebytte med art 12 og 30 EF). Til EØS-avtalen hører vedlegg, protokoller og erklæringer. Vedleggene regner opp de materielle EF-regler som EØS omfatter, se f eks art 36 (2) som viser til vedleggene IX til XI (”Financial Services”, ”Audiovisual Services” og ”Telecommunication Services”). Da avtalen ble inngått (1992) utgjorde vedleggene den aktuelle EF-rett på dette tidspunkt. Når EF-retten for det indre marked videreutvikles (typisk: nye EF-direktiver), må EØS-avtalen oppdateres ved endringer i vedleggene. En rekke fellesspørsmål er regulert i protokoll 1 (”Horizontal Adaptations”). Øvrige protokoller inneholder regler av substansiell betydning for EØS-avtalen. Erklæringene omfatter ulike ”utsagn” fra en avtalepart (eller flere eller alle) av ulike art mht EØS-avtalen. Dette kan dels være utsagn av juridisk art, eller mer politisk pregede uttalelser.
   EØS-avtalen må ses i nøye sammenheng med egne EFTA-avtaler: avtalen om opprettelse av et overvåkingsorgan og en domstol (”ODA”), dvs om EFTAs overvåkingsorgan (”ESA”) og EFTA-domstolen; samt avtalen om EFTAs faste komite. Dette utgjør EFTAs ”egne” organer, som ”kopierer” EU-organene, så langt det er nødvendig – f eks korresponderer art 34 ODA (rådgivende uttalelser) med art 177 EF (prejudisielle avgjørelser). 

EUs reformtraktaten får ingen umiddelbar betydning for EØS-avtalen, da det ikke skjer viktige materielle endringer i traktatreglene om det indre marked. 

Kilder: På EFTA-sekretariatets hjemmeside (http://www.efta.int/, 28.02.2008) er det linker til EFTAs overvåkingsorgan og EFTA-domstolen, herunder til traktattekster mv og til ESAs og domstolens avgjørelser. Også utenriksdepartementets ”Europaportal” (http://www.regjeringen.no/nb/sub/Europaportalen.html?id=279683, 28.02.2008) inneholder mye informasjon.
12. Omfanget av EØS-avtalen

I tillegg EF-traktatens regler om de fire friheter mv omfatter EØS-avtalen enkelte viktige generelle prinsipper. Disse gjelder i tillegg til traktatregler og lovgivning, og omfatter i sær 

- lojalitetsprinsippet (art 3 EØS, se art 10 EF); 

- ikke-diskrimineringsprinsippet (art 4 EØS, se art 12 EF). 
Det er antatt at EØS-avtalen ikke er til hinder for å videreføre en selvstendig minoritets- og urbefolkningspolitikk i forhold til samene. Dette fremheves fra regjeringens side i st prp 100 (s 51). Dette vil kunne innebære ulike avvik fra de alminnelige regler om det indre marked (sml f eks spørsmålet om særrettigheter til bruk av land og sjø Finnmark).

Det er også viktig hva EØS-avtalen ikke omfatter. Det gjelder særlig de felles politikkområder i EF og søyle 2 og 3:

- den felles handelspolitikk (tolltariff);

- den felles landbrukspolitikk, herunder den felles fiskeripolitikk;

- den felles pengepolitikk (euroen);

- den økonomisk politikk (inkludert skatter og avgifter, som ennå ikke er harmonisert i EU);

- og heller ikke søyle 2 (utenrikspolitikken) og 3 i EU (justis- og politisamarbeidet er omfattet; Norge deltar likevel etter særlige avtaler med EU i Schengen-samarbeidet mv).

EØS har frihandel innad, men ikke felles handelspolitikk utad (ingen felles tolltariff); skatte- og avgiftspolitikken er ikke omfattet (dog kan det generelle prinsipper om ikke-diskriminering få betydning). 

   Det kan i mange tilfelle være vanskelig å trekke grensene: saken om den regionalt differensierte arbeidsgiveravgift – RDA (sak E-6/87
) gjaldt også spørsmålet om EØS-avtalens saklige virkeområde (var RDA et ledd i en generell økonomisk politikk/skattepolitikk, da ville den falle utenfor EØS; eller statsstøtte, da ville den falle innenfor? EFTA-domstolen kom til at RDA var statsstøtte).

Fiskeriene

- Fiskeprodukter (fri bevegelighet for varer) er etter EØS-avtalen (protokoll 9) inndelt i tre grupper: tollfrihet; reduserte tollsatser; ikke omfattet (dvs EU benytter ordinære tollsatser.

- Ordninger for investeringer (fri bevegelighet for kapital) og etableringer (fri bevegelighet av tjenester) i fiskeindustrien er ikke en del av EØS (dvs at nasjonale regler om ressursforvaltning, kvoter, strukturpolitikk og regulering av fiske opprettholdes). Ved utenlandske investeringer i fiskeindustri (kjøp av aksjer = fri bevegelighet av kapital) kan det kreves at eventuelle fiskebåter skilles ut fra selskapet.
   ”Laksesaken” – en vanskelig sak i forholdet mellom Norge og EU – bygger på at lakseprodukter ikke er omfattet av EØS. Dermed har norsk lakseeksport ikke fri tilgang til EU-markedet, men Norge behandles som et ”tredjeland” i denne sammenheng. Da kan EU bruke handelspolitiske tiltak mot Norge, noe som EØS-avtalen ellers verner norske produsenter mot.
Geografisk virkeområde

EØS-avtalen gjelder ikke for Svalbard. 

   For øvrig gjelder EØS-avtalen (art 126 EØS) på kongeriket Norges territorium, dvs på land- og i sjøterritoriet. Det må også antas at EØS-retten gjelder der hvor Norge som kyststat utøver eksklusive rettigheter etter folkeretten (i økonomisk sone og på sokkelen
).

Virkeområde i tid

Avtalen gjelder ikke for forhold før undertegning (1992), dvs avtalen har ikke tilbakevirkende kraft. Avtalen er for øvrig tidsubestemt, men kan sies opp med 12 måneders varsel av avtalepartene
 (art 127 EØS). 

13. Ensartethet og dynamikk

Siden målet med EØS-avtalen er å gi EFTA-statene fri adgang til det indre marked, må det gjelde like markedsvilkår – ellers vil det oppstå en ubalanse. Dette innebærer at den EF-lovgivning, i vid forstand (såkalt “acquis communautaire”), som utvikles av EF som ledd i det indre marked, og derfor er relevant under EØS-avtalen, må overtas løpende av EFTA-statene. Prinsippet om ensartethet innebærer også at lovgivningen skal fortolkes og anvendes, så langt det er råd, på samme måte på EU- og EFTA-siden, i siste instans også i den dømmende virksomhet. 

Lovgivning og dømmende virksomhet 
Målet er en løpende oppfølgning (prinsippet om dynamikk). Norske myndigheter er representert på forberedelsesstadiet (i kommisjonens ekspertgrupper mv for ny lovgivning, men ikke i rådets ”politiske” behandling). Samordning skal skje på EFTA-siden i lovsaker, og formelle vedtak skjer i fellesorganet EØS-komiteen. Når EU-organene vedtar ny lovgivning som er relevant for EØS, må denne lovgivning i utgangspunktet overtas av EFTA-statene. Skjer ikke dette, vil det kunne oppstå et avvik i konkurranseforholdene. 

   Det gjelder prinsipper for lik fortolkning og anvendelse av EF-lovgivningen for EFTA-siden. EF-domstolens relevante rettspraksis en del av fellesskapsretten, men det er i EØS-avtalen en prinsipiell sondring mellom rettspraksis før og etter 2 mai 1992 (art 6 EØS, art 3 ODA), dvs datoen for EØS-avtalens undertegnelse (i Oporto, Portugal). Grunnlaget for dette er – kort sagt – at EFs rettsutvikling var kjent og forhandlet på undertegningstidspunktet, mens det måtte finnes løsninger for den EF-rett som ville komme etter hvert (dvs ny EF-lovgivning og nye avgjørelser fra EF-domstolen). 
Utfordringene
Ensartethet (lik anvendelse) og dynamikk (lik utvikling)

   Relevant EF-rett, herunder relevante avgjørelser fra EF-domstolen, skal til enhver tid gjøres tilsvarende gjeldende.

   En rekke virkemidler innenfor EØS-rammen skal sikre at den praktiske forskjell ikke blir stor, f eks

- teknikken med å ha korresponderende eller identisk ordlyd når det gjelder traktat- og lovregler,

- fortalens mål om ensartethet i lovgivning og rettsanvendelse

”[…] Som tar i betraktning at formålet er å opprette et dynamisk og ensartet Europeisk Økonomisk Samarbeidsområde, som er grunnlagt på felles regler og like konkurransevilkår, som har tilstrekkelige håndhevelsesmidler, også på domstolsplan, og som er oppnådd på grunnlag av likhet og gjensidighet og en samlet balanse av fordeler, rettigheter og forpliktelser for avtalepartene, […]

Som tar i betraktning at avtalepartenes formål, med full respekt for domstolenes uavhengighet, er å nå frem til og opprettholde en lik fortolkning og anvendelse av denne avtale og de bestemmelser i Fellesskapets regelverk som i det vesentlige er gjengitt i denne avtale, og å nå frem til lik behandling av enkeltpersoner og markedsdeltagere med hensyn til de fire friheter og konkurransevilkårene […]”

- art 3 EØS om lojalitetsplikten,

"Avtalepartene skal treffe alle generelle eller særlige tiltak som er egnet til å oppfylle de forpliktelser som følger av denne avtale. 

   De skal avholde seg fra alle tiltak som kan sette virkeliggjøringen av denne avtales mål i fare. 

   De skal videre lette samarbeidet innen rammen av denne avtale."

- art 6 EØS om EF-domstolens rettspraksis (“relevante avgjørelser”) fra før undertegningen:
"Ved gjennomføringen og anvendelsen av bestemmelsene i denne avtale, og med forbehold for den fremtidige utvikling av rettspraksis, skal bestemmelsene, så langt de i sitt materielle innhold er identiske med de tilsvarende regler i Traktaten om opprettelse av Det europeiske økonomiske fellesskap og Traktaten om opprettelse av Det europeiske kull- og stålfellesskap og med rettsakter som er vedtatt i henhold til de to traktatene, fortolkes i samsvar med de relevante rettsavgjørelser som De europeiske fellesskaps domstol har truffet før undertegningen av denne avtale." (uth her); mens det for rettspraksis etter undertegningen etter art 3 (2) ODA skal tas “tilbørlig hensyn til de prinsipper som er fastlagt” (uth her) av EF-domstolen;
- art 7 EØS om gjennomføring av lovgivning (forordninger og direktiver),

"Rettsakter som er omhandlet i eller inntatt i vedlegg til denne avtale eller i EØS-komiteens vedtak, skal være bindende for avtalepartene og skal være eller gjøres til del av deres interne rettsorden som følger: 

a) en rettsakt som tilsvarer en EØF-forordning skal som sådan gjøres til del av avtalepartenes interne rettsorden; 

b) en rettsakt som tilsvarer et EØF-direktiv skal overlate til avtalepartenes myndigheter å bestemme formen og midlene for gjennomføringen." (uth her)

- forpliktelse til å tilstrebe enighet ved uenighet i EØS-komiteen (art 102 nr 3 og 4 EØS),

- tiltak mot ulik rettsutvikling (midlertidig opphør, mottiltak og i verste fall oppsigelse, se nedenfor),

- protokoll 35 som tar sikte på å etablere en forrang for EØS-rettslige regler i konflikt med andre nasjonale regler.

"Whereas this Agreement aims at achieving a homogeneous European Economic Area, based on common rules, without requiring any Contracting Party to transfer legislative powers to any institution of the European Economic area; and

   Whereas this consequently will have to be achieved through national procedures;

Sole Article

For cases of possible conflicts between implemented EEA rules and other statutory provisions, the EFTA States undertake to introduce, if necessary, a statutory provision to the effect that EEA rules prevail in these cases."

Virkemidler i nasjonal rett vil trekke i samme retning:

- gjennomføring av EØS-avtalen og forordninger/direktiver som norsk lov,

- det alm tolkningsprinsipp om at norsk rett svarer til våre internasjonale forpliktelser (presumsjonsprinsippet),

- EØS-loven § 2 etablerer en forrang:

"Bestemmelser i lov som tjener til å oppfylle Norges forpliktelser etter avtalen, skal i tilfelle konflikt gå foran andre bestemmelser som regulerer samme forhold. Tilsvarende gjelder dersom en forskrift som tjener til å oppfylle Norges forpliktelser etter avtalen, er i konflikt med en annen forskrift, eller kommer i konflikt med en senere lov."
Disse teknikker fører til at like konkurransevilkår i stor grad kan etableres mellom EU-statene og EFTA-statene i det indre marked, så sant intensjonene følges lojalt opp fra EFTA-siden.
14. Den institusjonelle ramme

Fellesorganer

- EØS-rådet: er det øverste organ og et forum på ministernivå for EØS. Et politisk organ som møte to ganger i året.
- EØS-komiteen: er det operative fellesorgan, som møtes månedlig. Der hvor EF-retten gjennom vedtak overtas av EFTA-statene. Undergrupper for de enkelte friheter mv og en juridisk-institusjonell gruppe, til forberedelse av sakene til EØS-komiteen.
- Parlamentarikerkomiteen (art 95 EØS)

EFTA-organer

- Den faste komite: samordning av EFTA-synspunkter. Reservasjonsretten kommer inn her.
- EFTAs overvåkingsorgan (ESA) er kontrollorganet for traktatene og konkurransereglene for EFTA statene og næringsliv/borgere i disse land.

- EFTA-domstolen er den judisielle myndighet overfor EFTA-statene og næringslivet der, men også overfor ESAs vedtak.

   Direkte søksmål for domstolen
   Rådgivende uttalelser til nasjonale domstoler
   Særtrekk ved prosessordningen: utgangspunkt i EF-domstolens prosessordning. Ulikheter: ingen generaladvokater eller avdelinger, språket er engelsk i direkte søksmål (i rådgivende uttalelser brukes språket i den domstol som forelegger saken).
Det er et nært samarbeid gjennom uformell kontakt mellom EFTA-organene og deres ”motpart”, dvs EU-kommisjonen og EF-domstolen.
15. EØS-avtalen i praksis

Ensartethet eller egenart?

   Vanskelig å forene folkerettslige prinsipper (EØS-medlemskap skal ikke være det samme som EU-medlemskap) med de EF-rettslige doktriner i sær om direkte virkning og forrang (”forsøk på å gjøre det umulige”, eller: ”både være med og ikke være med på samme tid”). Det er neppe noe teoretisk fullt holdbart svar på dette dilemma. En praktisk orientert og pragmatisk holdning ved rettsanvendelsen til de problemer som kan oppstå synes å være løsningen? (”EØS-avtalen er umulig i teorien, men kan fungere i praksis.”)
Det dynamiske element

EF-retten karakteriseres av en dynamisk utvikling. Denne skal etter EØS-avtalens forutsetninger gjenspeiles i EFTA-statene. Dynamikken har påvirket utviklingen i Norge, i mange tilfelle på måter som det ikke har vært allmenn tilslutning til. Som noe tilfeldige eksempler kan nevnes 

· striden om den regionalt differensierte arbeidsgiveravgift (RDA),

· hjemfallsretten,

· konsesjonsdirektivene (tredjepartstilgang til olje- og gassinfrastruktur),
· tilsetningstoffer i barnemat,
· patent på bioteknologiske oppfinnelser,
· statsstøtte til Hurtigruten,

· tjenestedirektivet,

· spilleautomater,

· direktiv om oppbevaring av personopplysninger i forbindelse med kamp mot terrorisme,
· og så videre.

Gjennomføring i norsk rett

EØS-rettens internrettslige virkninger

EØS-avtalen er en folkerettslig avtale. Den har ikke direkte virkning i Norge. Grunnlaget er den norske doktrine om dualisme mellom nasjonal rett og folkerett. (Monisme i de fleste EU-land og i EF-retten.)
I Norge inkorporeres eller transformeres ny EF-rett om det indre marked mv i norsk rett. Det kan være tilfredsstillende at et departement vedtar en ny/endrer en forskrift, men ofte kreves lovgivning. Da vil EØS-komiteens vedtak fremmes for stortingert som en ratifikasjonssak, eventuelt sammen med lovforslaget. Stortingets europautvalg orienteres av regjeringen på forhånd om saker som skal behandles i EØS-komiteen.

EF-retten skal gjennomføres innenfor tidsfrister fastsatt i den enkelte rettsakt. De fleste medlemsstater har et visst ”etterslep” (dvs at fristene oversittes). Norge har tidligere hatt en relativt rask gjennomføring, men i siste oversikt (februar 2008) hadde Norge plassert seg i den nederste tredjedel av de 30 EØS-stater (dvs EU27+tre EFTA-stater). Dette fremgår av ESAs ”Internal Market Scoreboard”, dvs en liste over medlemsstatenes oppfyllelse av sine forpliktelser.

Høyesteretts avgjørelse 16.11.2000 (Finnanger I) er en instruktiv dom, som illustrerer godt bl a ulike prinsipielle syn en kan ha på forholdet mellom EØS-retten og norsk rett (i sær bruken av presumsjonsprinsippet). 

   Gjelder ”Francovich-prinsippet” etter EØS-avtalen? EFTA-domstolen har svart ja i Sveinbjørnsdottir-saken (sak E-9/97). Se også Finnanger II (om statens erstatningsansvar).
EØS-avtalen: EØS-avtalens hoveddel er gjennomført som norsk lov. Mange av bestemmelsene er imidlertid uegnet for å ha rettslige virkninger i forholdet mellom staten og borgerne.
   Gjennomføringslovene: Flere egne gjennomføringslover, bl a EØS-konkurranseloven, EØS-arbeidstakerloven, lov om offentlige anskaffelser, lov om offentlig støtte, men også tillegg i eksisterende lovgivning. For øvrig er EØS-retten gjennomført ved å gi forskrifter. I noen tilfelle har det vært unødvendig med gjennomføring, fordi norsk lovgivning/rettspraksis er antatt å stemme overens med EØS-retten i utgangspunktet (da kan man ”konstatere rettsharmoni”). 

Reservasjonsretten (”vetorett”)
EFTAs faste komite (etter avtalen om EFTA-statenes faste komite; ”å tale med én stemme”) treffer vedtak ved enstemmighet (art 6 (2) i denne avtale). Mao, dersom Norge ikke ønsker å overta f eks et nytt EF-direktiv, kan Norge stemme mot dette i komiteen. Komiteen kan da ikke treffe vedtak om å overta EF-direktivet i EØS.

   EØS-komiteen treffer også sine vedtak med enstemmighet (art 93 (2) EØS). Dersom ikke enighet oppnås om overføring av en relevant rettsakt (f eks fordi Norge har motsatt seg det på EFTA-siden), kan ”den berørte del av vedlegget” til EØS-avtalen ”betraktes som midlertidig satt ut av kraft” (art 102 (5) EØS). Dette innebærer at EU-siden, som et mottiltak, vil kunne sette en del av EØS-avtalen ut av kraft. Dette vil kunne skade grunntanken om ensartethet innenfor EØS.

   Mot EF-domstolens dommer kan en ikke reservere seg. Ulik rettsutvikling i EFTA-domstolen hører under EØS-komiteen (art 105 (2) EØS), og muligheter for mottiltak parallelt med reservasjonsretten er mulig (sml også art 11 EØS).

Beskyttelsestiltak

Beskyttelsestiltak etter art 112 EØS, for å motvirke “alvorlige økonomiske, samfunnsmessige eller miljømessige vanskeligheter”, har hatt liten praktisk betydning. Det er kanskje tenkelig at bruken av reservasjonsretten kan føre til slike vanskeligheter. 
Liten betydning har også unntaksbestemmelser i EØS-avtalen mht frihetene (parallelle til EF-traktatreglene) hatt. Slike unntak vil jo medfører avvik fra reglene om fri bevegelighet, og tolkes derfor strengt. I tillegg til traktatunntak kommer de domstolskapte regler i EF om ”tvingende hensyn” som mulige unntaksregler også i EØS-retten.

Oppsigelse

Etter art 127 EØS kan hver av partene trekke seg fra EØS-avtalen med 12 måneders varsel. Noen begrunnelse er for så vidt unødvendig.

16. EØS-avtalens fremtid

Svekkelsen av det opprinnelige EØS 

Sveits står utenfor. EØS er lite kjent innenfor EU? EØS-avtalen er omfattende og komplisert, noe som ikke hjelper.
Løpende svekkelse av EØS?

Kan EØS-statene holde tritt med utviklingen? Kan reservasjonsretten benyttes? EØS-avtalens saklige virkeområde/avgrensninger kan bli statisk samtidig som andre områder utvikles i EU. Generell politisk svekkelse? ”Demokratisk underskudd”? Nye medlemsstater i EØS? Islands (den islandske befolkning er ikke sterke EU-motstandere) og Liechtensteins (et skatteparadis) stilling i EØS. 

EØS-avtalen er Norges viktigste tilknytning til EU, iallfall i de nærmeste år, men avtalen er under et stadig press.

� Frankrike, Tyskland, Italia, Nederland, Belgia og Luxemburg.


� Slik tilfelle også var for samarbeidet fra 1957 om fredelig utnyttelse av atomenergien. 


� Deriblant Norge.


� Storbritannia, Irland og Danmark.


� Hellas.


� Spania og Portugal.


� Sverige, Finland og Østerrike.


� Estland, Latvia, Litauen, Polen, Den tsjekkiske republikk, Slovakia, Ungarn, Slovenia, Kypros og Malta.


� Ikke medregnet tidligere sovjetrepublikker i Europa, europeiske ministater og Tyrkia. 


� Også Makedonia har kandidatstatus, men forhandlinger en ikke påbegynt (feb 2008).


� Teksten til reformtraktaten er tilgjengelig her � HYPERLINK "http://eur-lex.europa.eu/JOHtml.do?uri=OJ:C:2007:306:SOM:EN:HTML" ��http://eur-lex.europa.eu/JOHtml.do?uri=OJ:C:2007:306:SOM:EN:HTML� (17.02.2008)


� For den som er spesielt interessert i dette spørsmål kan vises til min artikkel ”USA og EU – en stat og en samarbeidsorganisasjon” i Rett og toleranse, festskrift til Helge J Thue, 2007, s 49-59.


� ”C” foran saksnummer står for ”Cour” og forteller at dommen er fra EF-domstolen, mens ”T” foran saksnummeret står for ”Tribunal” og forteller at dommen er fra retten i første instans.


� Erklæringen lyder slik: ”The Conference recalls that, in accordance with well settled case law of the Court of Justice of the European Union, the Treaties and the law adopted by the Union on the basis of the Treaties have primacy over the law of Member States, under the conditions laid down by the said case law.


   The Conference has also decided to attach as an Annex to this Final Act the Opinion of the Council Legal Service on the primacy of EC law as set out in 11197/07 (JUR 260): 


‘Opinion of the Council Legal Service of 22 June 2007 / ‘It results from the case-law of the Court of Justice that primacy of EC law is a cornerstone principle of Community law. According to the Court, this principle is inherent to the specific nature of the European Community. At the time of the first judgment of this established case law (Costa/ENEL,15 July 1964, Case 6/641*) there was no mention of primacy in the treaty. It is still the case today. The fact that the principle of primacy will not be included in the future treaty shall not in any way change the existence of the principle and the existing case-law of the Court of Justice.’


* ‘It follows (…) that the law stemming from the treaty, an independent source of law, could not, because of its special and original nature, be overridden by domestic legal provisions, however framed, without being deprived of its character as Community law and without the legal basis of the Community itself being called into question.’”


� Ca 80 pst av alle rettsakter vedtas i dag etter medbestemmelsesprosedyren, mens etter endringene i reformtraktaten vil dette tall øke til over 90 pst.


� Se erklæring nr 20 vedlagt Nice-traktaten, � HYPERLINK "http://eur-lex.europa.eu/en/treaties/dat/12001C/pdf/12001C_EN.pdf" ��http://eur-lex.europa.eu/en/treaties/dat/12001C/pdf/12001C_EN.pdf� (14.02.2008).


� Tyskland og Frankrike – så sant de sto sammen – kunne frem til 1985 (utvidelsen med Spania og Portugal) blokkere rådsvedtak som krevde kvalifisert flertall. Denne situasjon er i dag vesentlig forandret ved at Tyskland og Frankrike i normaltilfelle må ha tilslutning fra minst 12 andre medlemsstater, og selv tilslutning fra de øvrig 11 mest folkerike stater er ikke tilstrekkelig til å blokkere et vedtak. Dette illustrerer hvor stor formell og reell reduksjon i tysk og fransk innflytelse som har funnet sted i EU de siste ca 25 år.


� I perioden 2014-18 kan en medlemsstat kreve bruk av de tidligere stemmevekter i enkelttilfelle. Begge modifikasjoner var et resultat av polske krav under forhandlingene om reformtraktaten. 


� I saken godtok EF-domstolen den svenske omsetningsmonopol for alkohol (”Systembolaget”) som et berettiget virkemiddel fra nasjonale myndigheters side for å fremme folkehelsen (bl a å begrense tilgjengeligheten og sikre god alderskontroll).


� EF-domstolen aksepterte at reklameforbudet ikke i seg selv var en handelshindring, og overlot til den nasjonale domstol å vurdere om tiltaket var forholdsmessig (noe den svenske domstol kom til).


� Sak C-170/04 gjaldt spørsmålet om privatimport av alkohol krever at en privatperson bare kan ta inn alkohol til Sverige gjennom de (liberale) reisegodskvoter som gjelder i det indre marked, eller om privatpersonen kan bestille varene via internett (innenfor samme kvanta). EF-domstolen kom til at privatimportforbudet var en handelshindring.


� Finland, Tyskland, Nederland, Belgia, Luxemburg, Irland, Frankrike, Portugal, Spania, Italia, Østerrike, Hellas, Slovenia, Malta og Kypros. 


� Dvs at en unnlatt stemme ikke regnes som en stemme mot og dermed ikke forhindrer et enstemmig vedtak.


� ”E” betyr ”EFTA Court” og markerer sakens domstolstilknytning. Sakene er tilgjengelige på � HYPERLINK "http://eftacourt.euclide.nvision.lu/index.php/cases/diary" ��http://eftacourt.euclide.nvision.lu/index.php/cases/diary� (28.02.2008). 


� Dette kan etter forholdene få betydning f eks på faste oljeinstallasjoner på norsk sokkel bl a mht arbeidsmiljøregler som gjelder for de frie bevegelighet for personer.


� Om hvem som er ”avtalepart”, se art 2 bokstav c EØS.


� Nærmere opplysninger om resultatene i februar 2008 fins på � HYPERLINK "http://www.eftasurv.int/information/internalmarket/dbaFile13303.pdf" ��http://www.eftasurv.int/information/internalmarket/dbaFile13303.pdf� (18.02.2008). Listen er et virkemiddel for å påvirke medlemsstatene til å øke hastigheten i gjennomføringen.

